qundao/data-zh-poetry huggingface dataset:
咏怀·其六
作者：薛始亨
朝代：明

服貂驾高马，言自燕金台。通逵一扬策，辟易千人开。威焰掣霆电，前赴越城隈。越城有遗址，桂蠹生尘埃。秦时左纛贵，今日俱蒿莱。
咏怀·其十
作者：薛始亨
朝代：明

迢迢歌吹台，淅淅鸡鸣雨。秋风飘绣幕，紫燕辞朱户。君子旷音尘，昔梦仪形睹。中诚谁为鉴，旭日生珠浦。
咏怀·其十一
作者：薛始亨
朝代：明

东邻勤力田，追呼困里役。西邻善行贾，妻子服丹碧。北舍游冶场，车马新赫奕。咄哉南山翁，穷年老六籍。
咏怀·其十三
作者：薛始亨
朝代：明

茂时叹逾迈，岁暮不自聊。束带怀心赏，晨兴度野桥。故人在蓬丘，林深不可招。鸟鸣木叶下，缘径步逍遥。登君君子堂，食我蒸兰椒。月出奏瑶琴，松桂何萧萧。隆寒永今夕，盘桓忽复朝。
咏怀·其十二
作者：薛始亨
朝代：明

荣荣朝槿花，楚楚蜉蝣翼。岁月能几何，居然自媚饰。洛阳缁尘人，前车讥后轼。芳春二三月，夭桃飘路侧。
咏怀·其十五
作者：薛始亨
朝代：明

巴讴彫季叶，冠佩委中州。三荆狎齐盟，文圃滔横流。邹鲁有典型，雅南昔垂旒。胡为弃琴瑟，委巷矜嘲啁。千龄鸾鹤姿，安足语蜉蝣。掘井冀及泉，积累当成丘。抚己渐薄劣，夙夜怀前修。
咏怀·其十四
作者：薛始亨
朝代：明

昔我遭时康，颜色晞朝阳。驰晖沦屏迹，短鬓奄蒙霜。谁能握玄珠，弹掷沙砾场。矫掌泛濛汜，顿辔翳扶桑。三山鼓弱水，四百郁相望。邂逅安期生，驾鲤叱鼍梁。张乐聆钧天，陈醴吸玄浆。临顾见侏儒，蚁垤方徊翔。
咏怀·其四
作者：薛始亨
朝代：明

秋菊挹朝露，粲粲含芳馨。对此隐君子，萧然百虑轻。岂无茱萸佩，酷烈非我情。沅兰今已歇，赖尔慰幽贞。
咏柳蝉戏赠侍儿
作者：薛始亨
朝代：明

柳影入金波，蝉声向夕多。翠眉长自扫，玄鬓奈卿何。月下纤腰舞，风前刻羽歌。洁身抱微尚，怜惜为倾柯。
咏贫士
作者：薛始亨
朝代：明

深谷无炊烟，夕照返西峰。草际隐茅舍，款户见一翁。敛眸面尘壁，揖之前自通。为言遭丧乱，少小儒且农。公家税屡增，卖牛不足供。失田兼鬻器，投老入蒿蓬。短裋既无完，藜藿讵恒充。老妻事辟纑，大儿行赁舂。尝恐官吏役，追呼无所容。上客倘归去，无令来者踪。
哭梁海曲
作者：薛始亨
朝代：明

故国追欢三十秋，晚来避地共离忧。大夫世业唯经笥，处士终身一钓裘。墓木剑悬期季札，灵床琴在恸王猷。定知化鹤归城郭，不似寻常但首丘。谢家裘马忆芳年，乱后须眉便皓然。六十馀龄犹尔健，一旬微疾遽难痊。精灵李贺修文客，筋力渊明下噀田。何处要离堪并冢，几声邻笛泪如泉。
哭梁海曲·其一
作者：薛始亨
朝代：明

故国追欢三十秋，晚来避地共离忧。大夫世业唯经笥，处士终身一钓裘。墓木剑悬期季札，灵床琴在恸王猷。定知化鹤归城郭，不似寻常但首丘。
哭梁海曲·其二
作者：薛始亨
朝代：明

谢家裘马忆芳年，乱后须眉便皓然。六十馀龄犹尔健，一旬微疾遽难痊。精灵李贺修文客，筋力渊明下噀田。何处要离堪并冢，几声邻笛泪如泉。
哭邝无界
作者：薛始亨
朝代：明

曾于词赋许生平，三十潜修不近名。覆醢可怜由也死，引棺难致巨卿情。欲传遗稿寻馀烬，谁托诸孤出乱兵。玉貌不因排世难，高秋何事坐围城。
哭邝湛若中秘
作者：薛始亨
朝代：明

五色肝肠绝世姿，名花怪石剩憨痴。鼎铭笔阵功将告，书拟文园稿已遗。白眼人犹憎阮籍，黄金谁为赎文姬。秋风古洞栖迟地，禾黍油油故老悲。
圭峰晚眺怀黄子崧
作者：薛始亨
朝代：明

文虹销积水，望远伤归心。之子怅何许，青山多夕阴。骝嘶芳草路，莺绕落花林。白首论交者，何如倾盖深。
塞上
作者：薛始亨
朝代：明

营开一望四郊空，阵破长驱疾雨风。明月汉关雄嶪嶪，暮云秋碛远濛濛。旌摇重雪朝穿甲，指堕寒冰夜挽弓。征戍每年穷塞北，惊心客处绝飞鸿。
夏日送毛子霞还毗陵至中宿而别
作者：薛始亨
朝代：明

岭水愁看十载分，吴山归去咏停云。垂杨满道嘶征马，芳草连天送使君。人向五湖春雁后，烟横中宿夜猿闻。辉光何日寻愚谷，还集芙蓉倚夕曛。
夜别楚公子
作者：薛始亨
朝代：明

怜君归去鬓如丝，欲赋平生愧景差。客舍空囊馀宝剑，离筵残烛罢枯棋。霜悬橘柚荆门路，月照蒹葭桂水涯。愁向梦魂中断处，更凭南雁寄相思。
夜别楚公子
作者：薛始亨
朝代：明
体裁：七言律诗

怜君归去鬓如丝，欲赋平生愧景差。霜悬橘柚荆门路，月照蒹葭桂水涯。愁向梦魂中断处，更凭南雁寄相思。
夜度海门寄诸弟
作者：薛始亨
朝代：明

霜满空江夜气清，海门更下客舟轻。月高罢棹候潮上，风急举帆闻浪鸣。衰鬓又逢秋叶落，愁心偏向晓云生。岁华将晚归期早，雁断浓烟字不成。
大科峰见日台
作者：薛始亨
朝代：明

寒光一片上芙蓉，万壑含秋独倚筇。风静渔歌来极浦，云深鸡唱隔高峰。凭虚始觉天难问，绝顶方知道未从。心迹泠然双寂寞，移情何处觅仙踪。
太息
作者：薛始亨
朝代：明

先生玉貌自非庸，义士能辞卖塞封。斜日坐隅占鵩鸟，浑天丸发验铜龙。颜衰漫指吴门练，醴去羞将楚市舂。碧简谁窥蝌蚪字，綵毫曾向梦中逢。
奉祝本师在和尚
作者：薛始亨
朝代：明

滴滴曹溪派，流风宝象林。百花衔鸟遍，初地引人深。德造层层塔，经翻字字心。欲知无量寿，不坏似黄金。
奉祝本师在和尚无量寿
作者：薛始亨
朝代：明

早彻宗风不立文，译穷龙藏焕星雯。天湖法雨东西遍，南海潮音远近闻。四色花开莲朵朵，万年枝舞鹤群群。还容会下黄冠客，献寿筵前咏白云。
客中即事
作者：薛始亨
朝代：明

九月岭霜高，乡心正郁陶。龟逢贺监解，琴向子期操。雁语连归路，猿啼近客舠。谁知老缝掖，还有赠绨袍。
客中秋思
作者：薛始亨
朝代：明

蠹简慵披掩绛纱，一身憔悴寄天涯。越乡病忆同庄舄，楚国忧思类景差。蟋蟀吟低孤枕月，蟏蛸织落半檐花。难成易断还家梦，空有秋霜入鬓华。
客舍寒食
作者：薛始亨
朝代：明

寒食吾乡土，无饧不禁烧。梨花淹客舍，春草梦西樵。愁处啼莺断，归期落絮飘。天涯一杯酒，风雨暗河桥。
容州岁暮怀故园诸友
作者：薛始亨
朝代：明

久客虮攒褐，隆寒户冻蝇。纸窗风雨夜，香篆帐帷镫。有泪如檐溜，无眠对寺僧。遥怜故乡腊，文酒几良朋。
宿冲虚观
作者：薛始亨
朝代：明

春水新乘锦鲤鱼，梅花路入葛仙庐。月笼药市啼红翠，云锁瑶坛秘绿书。玉舄遗轩通碧落，羽衣荒冢傍冲虚。钧天何处劳清梦，石室閒调五野猪。
寄区叔永兼答论文之作
作者：薛始亨
朝代：明

漫笑嵇康七不堪，还怜太史滞周南。人归沅水滋兰蕙，天接西江入蔚蓝。脉望化时空二酉，绵蛮啼处挟双柑。典型幸及徵文献，涩体何心学筱骖。
寄在犙和尚
作者：薛始亨
朝代：明

南园飞雪与师逢，信宿难留树下踪。千叶贝多香阁曙，一枝藤杖旧山冬。定中花落归岩鸟，咒罢云生入钵龙。昨梦远公沽酒社，空江残月度疏钟。
寄徐子能
作者：薛始亨
朝代：明

怀袖犹存三岁字，双鱼珍重越江滨。日南不寄明珠泪，词客秋来好是贫。四壁琴声羡卧游，繁华摇落漫悲秋。当年花国三千牍，曾数江南第一流。
寄徐子能·其一
作者：薛始亨
朝代：明

怀袖犹存三岁字，双鱼珍重越江滨。日南不寄明珠泪，词客秋来好是贫。
寄徐子能·其二
作者：薛始亨
朝代：明

四壁琴声羡卧游，繁华摇落漫悲秋。当年花国三千牍，曾数江南第一流。
寄怀景公骏
作者：薛始亨
朝代：明

淡交偏向茗香浓，好事全于世俗慵。白发七弦歌牧犊，青山百尺卧元龙。图书尚带烟岚气，杖履能追鹿豕踪。呼酒夜深曾为我，西园芳露浥芙蓉。
寄怀江夏隐士艾木田
作者：薛始亨
朝代：明

横槊吟边积战尘，息机空羡汉阴人。祇园腊度恒沙劫，茅屋秋归四壁贫。冷月庭中垂橘柚，闲花门外落荆榛。只今马队多名士，谁拟从君颍水滨。
寄沈允庄
作者：薛始亨
朝代：明

兰芬玉砌日相从，不厌风尘落落踪。署对南山佳气色，客酣春酒好颜容。趋庭最羡娴经术，寄庑何堪两赁舂。回首蛮烟折杨柳，翩翻公子马如龙。
寄诃林止言上人
作者：薛始亨
朝代：明

倦客萍踪峡水分，青枫亭畔怅离群。西江落叶同明月，南亩人归隔暮云。门掩深秋虞苑冷，阁临遥汉越台曛。相思独把东篱菊，上界钟声迥未闻。
寄锡山朱赋游兼怀蜀中王使君
作者：薛始亨
朝代：明

偶入红尘忆去年，逢君如饮惠山泉。洞箫行酒庭无暑，广袖淩风客欲仙。别后谁持霜下蟹，愁来独听夕阴蝉。交游海内论知己，巫峡秋深隔楚天。
寿景山人
作者：薛始亨
朝代：明

不将奇筴谒重瞳，却醉秋霜入橘中。绿发岂随沧海变，素衣曾拂洛尘空。清高堪并吴门隐，骚赋原推楚客工。闻说卧游多胜事，扁舟还忆五湖东。
寿甘滩黄玉崙相公
作者：薛始亨
朝代：明
体裁：五言排律

紫水真人后，甘滩间气全。文章燕许并，德业宋姚前。五色维元赋，三阶配上玄。传胪云乍庆，调鼎日初旋。凤沼深承泽，瀛洲久拟仙。商霖迟梦卜，说训早忘筌。院柳垂垂暖，宫莺恰恰迁。江左夷吾略，东山谢傅篇。苍梧丹凤远，端水六龙骞。侧席思元老，匡时念仔肩。奎星方累累，宝树更翩翩。半壁雄图起，三分王业偏。国桢归吕望，人瑞羡彭篯。芳草金塘雨，清和首夏烟。猗猗歌有斐，抑抑赋初筵。北斗魁三象，南山寿万年。传家伊挚在，偕隐孟光贤。遵渚逢姬旦，登楼许仲宣。公门有桃李，华实各三千。
寿甘滩黄玉崙相公
作者：薛始亨
朝代：明

紫水真人后，甘滩间气全。文章燕许并，德业宋姚前。五色维元赋，三阶配上玄。传胪云乍庆，调鼎日初旋。凤沼深承泽，瀛洲久拟仙。商霖迟梦卜，说训早忘筌。院柳垂垂暖，宫莺恰恰迁。秘谟温室树，高蹈五湖船。江左夷吾略，东山谢傅篇。苍梧丹凤远，端水六龙骞。侧席思元老，匡时念仔肩。奎星方累累，宝树更翩翩。半壁雄图起，三分王业偏。国桢归吕望，人瑞羡彭篯。芳草金塘雨，清和首夏烟。猗猗歌有斐，抑抑赋初筵。北斗魁三象，南山寿万年。传家伊挚在，偕隐孟光贤。遵渚逢姬旦，登楼许仲宣。公门有桃李，华实各三千。
将入罗浮书南枝堂壁
作者：薛始亨
朝代：明

江天露下忆清都，浊世飘零酒一壶。心似暮花逢处谢，影同秋月入宵孤。云林鹤警三洲枕，石室龙耕九节蒲。风佩珊珊从此去，铁桥高揖列仙儒。
山中即事
作者：薛始亨
朝代：明

石径无泥滓，雨过一渠清。返照摇庭宇，寒烟起槛楹。废书人宴坐，得食鹤徐行。借问经秋事，萧萧竹籁鸣。
山夜
作者：薛始亨
朝代：明

萧萧凉雨过，云汉气鲜澄。落叶空山馆，孤琴永夜灯。病来常谢客，贫后懒寻僧。独有天涯梦，忘情愧未能。
山家
作者：薛始亨
朝代：明

山家积雨后，日出群鸟喧。深巷有落木，比邻多闭门。天寒农事毕，岁暮室人存。蹊下空流水，梅花更不言。
山居
作者：薛始亨
朝代：明

一枝深卜白云邻，生事萧条着葛巾。织素女娇真似玉，辟纑妻老尚如宾。清斋法供梵音静，浊酒农谈野趣真。桃核昔遗今作树，几株溪畔不胜春。
山房石上产芝
作者：薛始亨
朝代：明

中岁好服饵，导引或休粮。偶然趺坐处，忽自产芝房。采采金枝郁，亭亭玉蕊光。因之念园绮，翘首五云旁。
岁暮度庾岭
作者：薛始亨
朝代：明

鸡鸣关月照蘧庐，马色寒生雪霁馀。客梦不成灯已烬，归程况是岁将除。荒原罢牧经寒烧，远水分流入晚畲。每向道傍添白发，悔抛田里载私车。
岩上人庵玩月
作者：薛始亨
朝代：明

钟罢月已上，僧扉向月开。天际微云净，风前晚汐来。扫石对趺坐，灭烛临高台。好添筇笠影，相伴夜窗梅。
崧台留别邝湛若
作者：薛始亨
朝代：明

榕阴夹陛拥千官，旅食重逢范叔寒。吹律忽惊啼鴂舌，曳裾曾笑沐猴冠。苍梧西上烽烟直，大庾南窥塞草残。贫贱鲁连惟蹈海，片帆天际夕漫漫。
巫山之阳香溪之阴明妃神女旧迹存焉
作者：薛始亨
朝代：明

风流江汉地，朝暮雨云深。不入阳台梦，谁怜青冢心。对君还有赋，遇主恨无金。溪水香犹在，愁予学楚吟。
庚寅除夕与温觉斯吴幼更守岁花田旅次得华字
作者：薛始亨
朝代：明

老去方知惜岁华，故人流落共天涯。盘飧白酒醉还酌，纸帐青灯寒吐花。墐户农归犹旧腊，江城戍晓半悲笳。芙蓉枕畔殊萧索，乡国依依北斗斜。
度石涧缘松岭曲径登庆云禅院
作者：薛始亨
朝代：明

涧底流波石有声，岭边松向碧空鸣。山云忽露法身净，花雨乍来尘想清。径路辟时开梵寺，峰峦环处列严城。青莲一朵悬千仞，撤手何期顶上行。
归次三水
作者：薛始亨
朝代：明

萍踪两月逐浮沤，千里归心系客舟。潮拍远天江欲曙，烟开晴浦岸初秋。担簦已谢虞卿璧，负郭应嗤季子裘。渐近乡园对寒色，寻思去住转生愁。
彭伯时画山水歌
作者：薛始亨
朝代：明

昔日羊城彭伯时，孤高不与俗人宜。心慕龙眠李居士，下笔独能追似之。细从尺幅具毫发，千里烟岚生几榻。忽然苍莽作寒林，古劲森森间疏密。高岸嶭巀侵云汉，飞瀑临溪若倾勃。自疑天趣有神助，却是精思得古法。解衣盘礴意殊闲，惨澹经营数刻间。床头一尊使长满，户外万事愁不关。当路贵人索不得，乐与故旧开心颜。酒酣舒啸调墨汁，往往好为平远山。国初宋元临摹遍，唐朝五代相追攀。平生淡泊寡人事，说著时名恒掩耳。富室豪门避若仇，时向僧房留片纸。怜予少年好文翰，与予故居幸同里。过门辄唤春共酌，忘年之交但汝尔。间世家珍肆欣赏，不逆于心笑相视。秋舫为予效李唐，又效王蒙秋山寺。别为人物皆奇绝，即写鸭鸡尤尽致。才高行峻世无双，气和貌古堪心醉。一从离乱各纷飞，便向深山咏采薇。身藏名亦俱欲泯，颇闻病眚掩双扉。燕子不归裘马巷，鲤鱼曾到钓鱼矶。春晴曝画山窗下，看题岁月偏惊诧。十载离思转盼间，旧游追忆多彫谢。君如松柏长青青，何日重逢倒玉瓶。任永冯信曾洗盥，世平目清应改观。此意悠悠谁可论，卷藏日昃空长叹。
忆十岁时尝从先子入武夷山
作者：薛始亨
朝代：明

小时如梦里，官舫泊名山。弱葛缘霄路，陵苕拂佩环。峰殊三十六，水竟九重湾。手泽成龙杖，仙源渺莫攀。
怀公羽山人
作者：薛始亨
朝代：明

秋风鸣旧林，万里故人心。感此萧条色，何如关塞阴。未栖珠树鹤，久废石床琴。古道无时赏，松扃待尔寻。
怀刘客生都宪
作者：薛始亨
朝代：明

曾诏金商对皂囊，弹琴有客感螳螂。独持汉约难封吕，不蹑齐平听假王。旧国鸟啼瑶水月，严关鸡唱刺桐霜。侧身西望长安远，为寄愁心到夜郎。
怀朱吉子金吾
作者：薛始亨
朝代：明

惠风泛清澜，琼树皎堪餐。有美金吾彦，彯缨袭蕙兰。笑操吴语涩，醉解越罗单。一奏移情曲，扁舟怅渺漫。
怀祖心禅师
作者：薛始亨
朝代：明

东城忆别木樨秋，谁料袈裟作楚囚。丁令枉教身化鹤，图澄真觉石为鸥。乌衣群季伤膏野，白足孤踪笑首丘。明月玉关人万里，只应南雁识边愁。
怀胡豹生
作者：薛始亨
朝代：明

曾谢金门撤绛纱，十年扃户注南华。宫槐秋冷高栖鹤，庭草春深两部蛙。旧社湖边闲竹阁，清时岭外恋梅花。鸡坛回首多零落，日暮思君屡析麻。
怀阮伯髦中秘
作者：薛始亨
朝代：明

当日金门卧岁星，赤符曾奉汉皇廷。长杨自悔雕虫技，句曲新传瘗鹤铭。溪上潇潇千亩绿，檐前历历数峰青。最怜蜡屐乘秋色，应向垆头挈榼瓶。村北村南万竹林，曾逢青眼对嵇琴。人从薇省辞清切，家在芝田笑陆沉。神虎筐边丹杏熟，化龙杖底碧云深。苍茫野水蒹葭外，谁念相思永夕吟。
怀阮伯髦中秘·其一
作者：薛始亨
朝代：明

当日金门卧岁星，赤符曾奉汉皇廷。长杨自悔雕虫技，句曲新传瘗鹤铭。溪上潇潇千亩绿，檐前历历数峰青。最怜蜡屐乘秋色，应向垆头挈榼瓶。
怀阮伯髦中秘·其二
作者：薛始亨
朝代：明

村北村南万竹林，曾逢青眼对嵇琴。人从薇省辞清切，家在芝田笑陆沉。神虎筐边丹杏熟，化龙杖底碧云深。苍茫野水蒹葭外，谁念相思永夕吟。
怨歌行
作者：薛始亨
朝代：明

避辇承嘉惠，昭阳恩遽断。寂寂长信秋，团扇凉飙换。玉阶积霜露，紫殿宵星灿。参辰昔何辜，河汉年年烂。忧情感促柱，哀散不可按。芙蓉落金塘，蜻蛚吟将旦。铅华久不御，颓思空掩幔。
怨诗
作者：薛始亨
朝代：明

援琴牧犊叹枯杨，理瑟罗敷作陌桑。何处青楼临大道，参差七十二鸳鸯。
悲哉行
作者：薛始亨
朝代：明

行旅惊芳时，时芳惊旅思。崇林条肄秀，晴霭惠风吹。绰约繁英乱，丰茸稚颖垂。和鸣群野鸟，飞翔清川湄。蕙气散华薄，春日暖江篱。夭桃艳颜色，弱柳扬蛾眉。怀哉千万里，岁与陌尘追。睹景泪盈睫，聆音酸心脾。清音形缥缈，魂梦结幽期。
悲哉行
作者：薛始亨
朝代：明
体裁：古风

行旅惊芳时，时芳惊旅思。崇林条肄秀，晴霭惠风吹。绰约繁英乱，丰茸稚颖垂。和鸣群野鸟，飞翔清川湄。蕙气散华薄，春日暖江蓠。夭桃艳颜色，弱柳扬蛾眉。怀哉千万里，岁与陌尘追。睹景泪盈睫，聆音酸心脾。清音形缥缈，魂梦结幽期。
情诗
作者：薛始亨
朝代：明

南方有佳人，亭亭如玉树。青阳临绮窗，鸣梭自织素。终朝不成匹，愁叹泪如雨。君子远行役，杨柳三垂圃。佳期旷未还，帷空夜多寤。燕雀群飞翔，啾啾鸣日暮。嗟彼青云心，独无俦侣慕。何因奉清仪，原托淩风羽。
戊戌岁暮
作者：薛始亨
朝代：明

山市犹喧夕已曛，岁残人事各纷纷。桥逢白鹤谈尧代，家乏黄羊似灶君。逋客星霜容易改，草堂蟋蟀不堪闻。嘉平欲向桃津问，何处骑茅上紫氛。
拟宫人入道
作者：薛始亨
朝代：明

歌舞筵空出建章，旧恩犹怯奏霓裳。朱颜未减芙蓉色，玄鬓新抛翡翠妆。松露夜翻云袂湿，桂旂秋拂石坛香。乘鸾不羡吹箫侣，为阅扬尘海上桑。
故都宪袁公为藩中伴读戏赠壬辰作
作者：薛始亨
朝代：明

移家白首寄他乡，岂为安储寿汉王。吏议只今方逐客，春鸿归尽隔潇湘。
旅发
作者：薛始亨
朝代：明

天容开四野，海气淡疏星。蓐食残灯落，寒衣宿酒醒。客程随马足，乡信问龟灵。旦夕堪头白，江关晓露零。
旧识邯郸歌妓后入靖江藩府藩国遭乱姬遂流落偶于逆旅逢故宦者述姬寄语
作者：薛始亨
朝代：明

零落中涓泣道傍，侯门曾识杜韦娘。玳筵洒露邀词客，羯鼓飞尘脱舞裳。湘竹泪凝虞庙暗，巫云梦断楚台荒。邯郸羞比才人嫁，愁倚西风寄八行。
春城
作者：薛始亨
朝代：明

边马闲嘶九陌晴，朱门垂柳啭初莺。深宫曲宴先调酪，别院随班预炙笙。灯玩鳌山宵入市，经谈鹿苑昼空营。十年梦断梅花国，百戏低迷雁翅城。近郭吹笳远戍烟，荒郊草色远连天。半空彩旆新楼橹，四望黄埃旧市廛。柳荫高舂归牧马，花飞寒食对啼鹃。销魂不待重回首，谁念飘零十九年。谢客当年游宴地，重寻芳草步高衢。墙头瓦落残烟湿，门外桥欹积水枯。蠹粉画梁飞蝙蝠，蛛丝尘壁咒蒲芦。一从江左风流尽，憔悴春山旧酒徒。
春城·其一
作者：薛始亨
朝代：明

边马闲嘶九陌晴，朱门垂柳啭初莺。深宫曲宴先调酪，别院随班预炙笙。灯玩鳌山宵入市，经谈鹿苑昼空营。十年梦断梅花国，百戏低迷雁翅城。
春城·其三
作者：薛始亨
朝代：明

谢客当年游宴地，重寻芳草步高衢。墙头瓦落残烟湿，门外桥欹积水枯。蠹粉画梁飞蝙蝠，蛛丝尘壁咒蒲芦。一从江左风流尽，憔悴春山旧酒徒。
春城·其二
作者：薛始亨
朝代：明

近郭吹笳远戍烟，荒郊草色远连天。半空彩旆新楼橹，四望黄埃旧市廛。柳荫高舂归牧马，花飞寒食对啼鹃。销魂不待重回首，谁念飘零十九年。
春城词
作者：薛始亨
朝代：明

碧草春城怨子规，悲笳向晚戍楼吹。年年燕子归金屋，泪落谁怜忆饼师。
春日登西樵山
作者：薛始亨
朝代：明

幽虑积不展，春霁试登陟。绵绵朝浦云，荒荒东野日。陵隰已荑荣，凯风渐披拂。恣策先徒旅，穷梯历险仄。羁怀揽兹晨，缘感涕沾臆。两仪经俶扰，一纪殊悯默。节候愆芳岁，佳期缅遗佚。夙钦梁鸿隐，远慕孙登识。于郊恒利需，固志巩用革。潜渊未徙溟，薄汉方垂翼。神皋憺孤往，异境资冥索。独抚丘中琴，弦绝成悽恻。
晓入东溪
作者：薛始亨
朝代：明

清溪闻诵经，茆舍溪边扃。野艇出朝雾，寒墟落曙星。禽声山悄悄，花影水泠泠。试扣伊人户，蓬蒿更满庭。
晚出寻梁海曲
作者：薛始亨
朝代：明

江上初有月，独行寻故人。虫声出露草，渔火隔烟津。门有归农过，家为废圃邻。夫君颜色好，长啸倚丛筠。
晚晴
作者：薛始亨
朝代：明

春山连夕雨，野岸百花生。与客过南浦，扁舟及晚晴。白波分洫细，翠甲绕畦平。乡土欢时序，长谣慰耦耕。
景二席上谈罗浮名胜
作者：薛始亨
朝代：明

夫子谈山水，四筵倾耳听。况复扶藜杖，当年采茯苓。披衣谢逋客，长啸入青冥。今夕人间月，梅花笑独醒。
暮春羊城社集
作者：薛始亨
朝代：明

南园春草遍池塘，客里邀欢一举觞。上巳风流传曲水，建安词赋擅清漳。江云莫辨三株树，驿路难寻五色羊。谁道海滨邹鲁地，咏归还有舞雩狂。
曲江谒张文献祠
作者：薛始亨
朝代：明

南人初作相，风度亦高人。直道终难舍，文章自致身。倾心金鉴录，流涕剑门尘。祠前飞海燕，犹怯玉堂春。
曹溪礼大鉴禅师塔
作者：薛始亨
朝代：明

掬水西来识肉身，法衣夜嘱岭南人。一花五叶终成果，明镜非台不惹尘。幡影度风禅刹夕，锡声含雨石泉春。游踪未晤无文字，唐代遗碑读尚新。
月夜怀昔年同玩月者
作者：薛始亨
朝代：明

万古同明月，当年此夜殊。佳人罢瑶瑟，为我解罗襦。烛灭高堂上，花阴绮席隅。音尘一以隔，无路致区区。
有叟来自句容携一童子入朱明洞诛茅力耕采药自给不言其姓只称觉非道人予异其踪将往从之奉此寄怀
作者：薛始亨
朝代：明

华阳地脉接罗浮，鹤发真人住石楼。风息天池看野马，烟销海市对江鸥。采苓方伴青精煮，种菽将为白酒收。半岭欲闻鸾凤啸，芒鞋期在菊花秋。
朱子茂茅亭新成和陈草庵
作者：薛始亨
朝代：明

茅亭原不俗，况与草庵邻。城郭人民异，园林天趣真。江鱼浮岸夕，海燕入帘春。馀欲逃烦溽，松风对主人。
朱芝园侍御过访赋赠
作者：薛始亨
朝代：明

结驷翩翩问草莱，后车犹羡托邹枚。天潢江汉垂南纪，斗柄招摇接上台。中垒上书空往事，小山有赋未归来。建安邺下非今日，珍重淩云独步才。
杂诗
作者：薛始亨
朝代：明

朱荷同根生，绿叶相间荣。秋风片片落，波上逐浮萍。愿结同心子，莲房共自成。
李祈年过山中留别
作者：薛始亨
朝代：明

江皋幼客怅佳期，寄迹浮萍过乱离。金尽青楼调笑懒，酒醒凉榭和歌迟。来宜檐雨萧萧竹，去惜山秋采采芝。南浦斜阳寒汐急，烟郊回首吹参差。
杜门后答友人僧舍见寄
作者：薛始亨
朝代：明

古木垂藤委巷穷，柴门长掩鸟声中。风光傍砌怜书带，日影沉溪怯射工。孤磬每参音响断，残灯时窹燄华空。故人欲问春来事，颇与禅关老衲同。
柬崔千上
作者：薛始亨
朝代：明

为爱碧云流，移床坐小楼。稷华西潦壮，樵唱夕阳幽。竹风蝉度暑，林雨雀欢秋。寄语灰心侣，经时谢应酬。
柬崔千上朱培筠
作者：薛始亨
朝代：明

红颜不早遇浮丘，尘世蹉跎已白头。孤榻久怜山狖夕，短蓑长伴野鼯秋。调高郢雪应难和，路握隋珠怯暗投。犹赖故人心赏在，每开蓬径待羊求。
柬黄山人耀之
作者：薛始亨
朝代：明

自从归谷口，竹户几回开。白日落秋叶，玄言披草莱。故书经蠹阙，夜馆听猿哀。隐几问南郭，何居若死灰。
桃花
作者：薛始亨
朝代：明

桃花开正浓，弱柳拂金墉。家本秦川女，台连云雨峰，昏虫飞玳瑁。晓雀出丰茸。却笑狂夫婿，吴音解道侬。
次韵答区叔永沅溪见怀
作者：薛始亨
朝代：明

闻道荷衣赋遂初，草茅谁念卜诛锄。金门一谢三升恋，环堵偏垂五柳疏。岭合鸾栖云外啸，春归燕拂袖中书。青青兰芷思公子，欲向沅溪驾鲤鱼。
毛子霞过山中相别
作者：薛始亨
朝代：明

草间来结驷，斜日照前津。换米留官长，披蓑揖故人。百年生死泪，四海弟兄亲。别后加餐饭，无令白发新。
江上怀所钦
作者：薛始亨
朝代：明

银汉迢迢大火流，兰桡弭节揽中洲。远书未寄逢征雁，暮杵初鸣对素鸥。舞影每孤鳷鹊镜，琴心空敝鹔鹴裘。卿卿不惯如泥醉，离梦风吹上翠楼。
江上有怀高望公
作者：薛始亨
朝代：明

老向真僧识本心，狂来山鬼助悲吟。春风自泛桃花水，明月长悬枫树林。仗节岂能忘蹈海，披裘应不取遗金。翩翩堪羡游梁客，寂寞成都绿绮琴。
江楼玩月
作者：薛始亨
朝代：明

露下海潮落，风高秋汉移。明月自千里，浮云但一时。酌酒酬清影，长歌有所思。薄帷孤枕梦，昔昔到天涯。
海幢寺礼空隐和尚受记
作者：薛始亨
朝代：明

龙边参法席，沙界现祇林。古佛再出世，逢人直指心。钟声江渺渺，幢影月沉沉。榻下亲承记，前因感涕深。
游江门深入云潭寄答邑宰翁念吾
作者：薛始亨
朝代：明

曾闻紫水溯关闽，千尺流波欲问津。岭半若为舒啸处，风前谁念舞雩人。官衙静掩高悬榻，客路凉生折角巾。今日弦歌比邹鲁，岂劳盂薤访州民。
游谈与施生为别
作者：薛始亨
朝代：明

游谈盛容饰，折矩复旋规。娴令一何恭，吐词执谦卑。煌煌将玉帛，昭质孰云亏。美色荡情志，黄金渝素丝。外厉长者容，中心安可知。幽房晔神目，相鼠歌有皮。
游都峤寄曹中秘
作者：薛始亨
朝代：明

京华醉别策疲驴，湖海频年忆脍鱼。羁旅每称王命论，故人新有绝交书。三江露冷侵愁鬓，八月残荷笑曳裾。为报陆沉金马客，临邛秋早病相如。
游都峤恭谒玉皇阁
作者：薛始亨
朝代：明

晓蹑罡风谒玉晨，珊珊鸣佩出松筠。悬崖透石开丹室，绝巘梯霞历九闉。飞练垂庭流郁鬯，秉圭高拱俨枫宸。自怜香案前身吏，重挹清都拜舞尘。
湖上
作者：薛始亨
朝代：明

草色连湖水，悠悠白日低。烟波不可度，春鸟几朝啼。相思遵北渚，骋望踏长堤。夜梦佳期处，云生归路迷。
溪上
作者：薛始亨
朝代：明

长林春鸟唤，人事隔溪烟。偶与邻翁约，潮平上钓船。夕阳沽酒处，远岸落花天。白发酡颜好，狂歌阅岁年。
漫兴
作者：薛始亨
朝代：明

万井苍茫起野烟，风吹城下草芊芊。自娱粤吏曾箕踞，痛哭书生为倒悬。云散不知龙五色，歌成浑似鹤千年。道傍暮雨愁沽酒，花落春残怨杜鹃。
濠畔留别李妻舅介人
作者：薛始亨
朝代：明

绮陌垂杨绿万条，落花时节雨潇潇。班荆坐对苍凉暮，戴笠行逢蹀躞骄。闻道龙蛇曾起陆，岂知鸿鹄回淩霄。槟榔未效金柈馈，又纵狂歌入二樵。
烂柯山赠朱道士
作者：薛始亨
朝代：明

庞眉松下诵黄庭，座有新锄白茯苓。每步斗罡曾验诀，但称甲子不知龄。正容少倦时危坐，法语无多待细听。爱客见留今夕永，石坛高树隐疏星。
燕歌行
作者：薛始亨
朝代：明

高飙西北房户清，蕙草含秀露初零，床下连宵促织鸣。念君旅服劳轸情，嗷嗷南归鸿雁征，君何淹留在边城。独处忧伤时靡宁，终朝怀君夜寤惊，玉枕涕泗流纵横。开轩愁叹步前楹，欲歌孤唱不成声，河汉耿耿夕气澄。除际寒霜浩已盈，罗帏返顾隐华灯，辗转彷徨东方明。
独不见
作者：薛始亨
朝代：明

河阴留故宠，塘上苦生离。蛾眉多见妒，鱼尾一何筛。草色似君绶，突烟如妾坻。芳华易憔悴，凉飙团扇悲。城南朝复暮，安得奉虚期。
留别朱锡鬯
作者：薛始亨
朝代：明

黯然挥手向江干，暮雨凄凄失笑欢。鸿鹄怜君翻远举，芙蓉使我佩忘餐。素心晨夕幽居好，青岁飘零行路难。龙性岂堪邻马队，凤趋何日问渔竿。
癸巳九月与乔生先生夜话见其壁间画像乃十年前梁生所写抚今追昔有少壮之殊爰赋二诗以赠因书其上
作者：薛始亨
朝代：明

叹息王风蔓草残，怜君弱冠早登坛。六朝阀阅归江左，一代文章拟建安。当日填车看卫玠，有时傅粉□邯郸。只今试□奚奴□，半是长歌行路难。十载曾输祖逖鞭，班荆重对泬寥天。乌衣旧巷迷芳草，青琐名章化紫烟。一室苔侵高士榻，三秋瓜熟故侯田。平陵松柏歌声歇，愁听荒鸡夜似年。
癸巳九月与乔生先生夜话见其壁间画像乃十年前梁生所写抚今追昔有少壮之殊爰赋二诗以赠因书其上·其二
作者：薛始亨
朝代：明

十载曾输祖逖鞭，班荆重对泬寥天。乌衣旧巷迷芳草，青琐名章化紫烟。一室苔侵高士榻，三秋瓜熟故侯田。平陵松柏歌声歇，愁听荒鸡夜似年。
登冈州东城马山寺访丹徒谈蘧怀留别
作者：薛始亨
朝代：明

申旦高吟客未归，冈州新霁见容辉。钟清小院分禅榻，荷绿他乡换旅衣。东郭寥寥天籁发，南冥淼淼夏云飞。何堪衔取啁啁羽，来伴空城雀苦饥。
登罗浮朱明洞天
作者：薛始亨
朝代：明

绿罗次崖趾，重茧赴楹阁。阻积出杳冥，巃嵷敞阊阖。檐溜矗层峦，几席生萧飒。春阴隐暧结，昼永氤氲湿。倾耳风中琴，顾影响成答。猿饮绝攀跻，鸟羽煌纷杂。烟销空药灶，形解遗冠靸。锡泉绵古盈，象经终宵踏。盼睐扶桑迩，呼吸神渊合。调刁万窍鸣，湮掩百灵集。曦御重轮閟，驷玉埃风溘。尘表抗遐踪，何用徙于邑。
登西樵山大科峰见日台
作者：薛始亨
朝代：明

淩晨思骋望，绝巘陟秋空。旭日出沧海，高台来远风。楚天归雁早，岭水趁帆东。乡国干戈里，吾将访葛洪。
相逢行
作者：薛始亨
朝代：明

专城四十佩双鱼，相逢狭路七香车。西北浮云吴会远，东南旭日杏梁初。青鸟未能通锦字，春波那得比清矑。寂寂独归垂阿锡，区区何以致瑶琚。为怜兰蕙清芬气，恨不移根傍玉除。
石城乐
作者：薛始亨
朝代：明

向夕寒风急，城边细雨过。洞房留上客，曲宴夜垂罗。嫩蕊花前艳，雏莺叶底歌。怜君归骑动，莫似隔明河。
石龙渡中作
作者：薛始亨
朝代：明

四十未闻道，素尚栖名山。兹怀逾二纪，理策及晨间。水宿越再晨，奄昏亦已三。棹讴烟雾里，微月照潺湲。借问我何为，景行朱明天。此中多贤哲，在野若龙渊。崆峒礼广成，柱下师老聃。熙攘尘埃子，予心亶不然。
碧玉洞作
作者：薛始亨
朝代：明

飞瀑与云齐，云边倒接溪。秋声落河汉，日色映虹霓。石濑晴沙浅，江潮雨岫低。琴中碧玉调，何似此凄凄。
示文儿通儿
作者：薛始亨
朝代：明

昔余有奇梦，命你曰文通。经术河汾正，文章綵笔工。学从中质勉，道在百年穷。莫向垆头去，清狂似乃翁。
禅山留别崔子谷
作者：薛始亨
朝代：明

丁年如昨梦，相见欲沾巾。废蓼愁相向，歌薇老海滨。醉眠秋倦客，晓别月孤人。应念俱流落，交情一倍亲。
秋夜
作者：薛始亨
朝代：明

蟋蟀鸣空廊，山中蕙草芳。楼台过疏雨，河汉落微霜。冉冉岁将晏，悠悠夜正长。自怜贫女绩，谁为振馀光。
秋夜病起即事
作者：薛始亨
朝代：明

南天纤月白，残暑病初兴。松径挟童子，竹房寻老僧。玉衡移夜永，银汉入秋澄。风过林光动，沉沉小院灯。
秋夜闺情
作者：薛始亨
朝代：明

夜合庭前馥，佳人掩袂歌。幽香为谁媚，弱态不胜罗。就枕连宵永，开轩畏露多。盈盈华烛泪，催尽盛年过。
秋日閒居
作者：薛始亨
朝代：明

秋入琴书爽，山斋耳目清。井边双柚实，墙外万松声。野服修黄老，微词托墨卿。从来人事拙，原不为逃名。
端水送梁翀斧归龙江
作者：薛始亨
朝代：明

之子逌然笑，言归十亩閒。予亦烟波客，时时思故山。短蓑乘早雨，孤艇入前湾。永夜悬明月，君应放白鹇。
竹户
作者：薛始亨
朝代：明

竹户迟明月，絺帷生夜凉。山秋虫切切，庭露树苍苍。梦与故人别，愁如归路长。微吟抚瑶瑟。谁为听清商。
答杨仪部
作者：薛始亨
朝代：明

岁晏沧江上，闻君新拜官。容台周礼乐，画省汉衣冠。一卧予将老，孤蓬梦欲阑。乘车宵路迥，犹忆故人欢。
答毛子霞武昌见寄
作者：薛始亨
朝代：明

湘水南浮欲到天，故人书记本翩翩。孤帆一别三千里，同舍分飞二十年。云梦秋深鸿度雨，汉阳春暮树含烟。落花迁客情无恨，明月思君路渺然。忆昔相逢颜色好，乱离犹赖室家全。绨袍感尔曾持赠，木榻愁予久坐穿。但笑郗生真入幕，每疑祖逖着先鞭。勋名耐可追陶侃，词赋偏能比仲宣。捧檄何如锥未见，卖浆敢并博徒贤。白鱼馔美争弹铗，黄鹤楼高肯学仙。彭泽只缘束带去，兰陵终为著书传。漫淹门下誇朱履，早问江湖范蠡船。
答蔡鍊师
作者：薛始亨
朝代：明

予幼好奇术，年来无所营。一壶常坐卧，虚室少将迎。白石歌中烂，黄金赋里成。待逢尧舜世，方拟学长生。
答谭非庸
作者：薛始亨
朝代：明

青松怀贞心，经霜无悴容。浮萍依绿水，荡漾易成空。宿昔结绸缪，德音期令终。弦望为侧匿，会啬离何丰。君子惠高言，振响如黄钟。临流方挈兰，登山乃采葑。顾惭青云姿，仰想双飞龙。古义苟不亏，潜跃何必同。岂学繁华子，相弃如遗踪。抱影閟圭窬，矩步鲜临渊。虽为丈夫号，处女共婵娟。服素畏缁尘，而况青蝇前。择木翔孤凤，高举何翩翩。夫子种桐竹，亭亭入云烟。倾柯受羽仪，为君颈屡延。因之发长鸣，欲诉不能言。
答谭非庸·其一
作者：薛始亨
朝代：明

青松怀贞心，经霜无悴容。浮萍依绿水，荡漾易成空。宿昔结绸缪，德音期令终。弦望为侧匿，会啬离何丰。君子惠高言，振响如黄钟。临流方挈兰，登山乃采葑。顾惭青云姿，仰想双飞龙。古义苟不亏，潜跃何必同。岂学繁华子，相弃如遗踪。
答谭非庸·其二
作者：薛始亨
朝代：明

抱影閟圭窬，矩步鲜临渊。虽为丈夫号，处女共婵娟。服素畏缁尘，而况青蝇前。择木翔孤凤，高举何翩翩。夫子种桐竹，亭亭入云烟。倾柯受羽仪，为君颈屡延。因之发长鸣，欲诉不能言。
答陈元孝订游罗浮
作者：薛始亨
朝代：明

陆沉无地不扬波，清梦谁怜在薜萝。济胜一生长蜡屐，服奇将老漫烟蓑。山僧旧有参禅契，词客新赓招隐歌。心想定须身共到，莫徒留韵付羊何。
答陈生
作者：薛始亨
朝代：明

孟春献阳序，愁云变阴节。迅雷厉宵轰，飘风中野烈。端居多所怀，良晤阻江澨。含毫折玄胶，临楮不能缀。君子笃弘义，倡言慰饥渴。薄宵悲樊翰，修途勉驰辙。灵源浚匠心，倾波砥文杰。明堂久榛翳，登歌谢绵蕝。如何缔旷期，及予惭薄劣。南溟纳细流，东山览丘垤。永佩如兰言，无令后鸣鴂。
粤台怀古
作者：薛始亨
朝代：明

龙川霸气起秦馀，魋结王封入汉初。飞辇已迷芳草径，高台犹枕落花渠。春归燕语新巢湿，日暮莺啼古殿墟。几度楼船钟鼓歇，萧萧江畔见樵渔。
素有足疾近苦头风伏枕经旬摩顶放踵慨然兴怀
作者：薛始亨
朝代：明

频年服饵慕身轻，赢得萧萧白数茎。皂帽移家仍是客，篮舆没世可怜生。登台纵遇房中笑，传檄应教枕上惊。老去臣精销已尽，唾壶愁击不胜情。
纪梦
作者：薛始亨
朝代：明

阛阓当年市井臣，卜居曾与五仙邻。芝田茂草生戎马，犹梦呼鸾谒玉晨。
经乱后喜逢徐子
作者：薛始亨
朝代：明

自君南亩去，予亦归山阿。故旧半凋谢，相逢醉且歌。癯因新病后，老觉别年多。耽懒知成癖，生涯奈若何。
美女篇
作者：薛始亨
朝代：明

美女姣幽姿，高阁日初迟。重关鱼钥彻，邃闼捲罗帏。春风玄禽语，春露丰茸滋。床前濯素手，对镜画蛾眉。蝉鬓安钿掠，金爵盘青丝。环声振皓腕，飘摇香泽微。珊瑚交玉佩，明珠翠带垂。娃僮谙细语，保姆警容仪。静态辞游伴，矜情习礼诗。妙质年三五，令淑国人知。媒氏徒佻巧，玉帛旷佳期。紫兰开更落，恬坐阅芳时。
翁山见过
作者：薛始亨
朝代：明

秋风半月冷青山，衰草怜君肯往还。正好到门方遇雨，岂知今日始开关。命妻出拜辞衣敝，勉子供筵讳橐悭。二十年前霄汉气，酒中忘却鬓毛斑。
舟泊平步寻孙典籍蕡读书堂
作者：薛始亨
朝代：明

三百年来生也晚，溯洄孤棹访前徽。阁寒藜火遗编在，床落琪花旧国非。自昔垆头鸾独铩，只今华表鹤无归。明堂大雅空宵梦，甚矣吾衰泪满衣。黯黯残云吊夕晖，高才沦落圣朝稀。攀龙不为迟冯衍，闻鹤翻怜误陆机。百里枌榆乡土接，一廛耕凿子孙微。风流莫问长江水，惟有南园蝴蝶飞。荒村寒木掩荆扉，人指词臣旧钓矶。再召长沙恩未薄，一辞彭泽愿终违。年深颓壁棠梨长，日落空田鸟雀饥。何处羊裘江畔客，清时犹食越山薇。
舟泊平步寻孙典籍蕡读书堂·其一
作者：薛始亨
朝代：明

三百年来生也晚，溯洄孤棹访前徽。阁寒藜火遗编在，床落琪花旧国非。自昔垆头鸾独铩，只今华表鹤无归。明堂大雅空宵梦，甚矣吾衰泪满衣。
舟泊平步寻孙典籍蕡读书堂·其三
作者：薛始亨
朝代：明

荒村寒木掩荆扉，人指词臣旧钓矶。再召长沙恩未薄，一辞彭泽愿终违。年深颓壁棠梨长，日落空田鸟雀饥。何处羊裘江畔客，清时犹食越山薇。
舟泊平步寻孙典籍蕡读书堂·其二
作者：薛始亨
朝代：明

黯黯残云吊夕晖，高才沦落圣朝稀。攀龙不为迟冯衍，闻鹤翻怜误陆机。百里枌榆乡土接，一廛耕凿子孙微。风流莫问长江水，惟有南园蝴蝶飞。
舟泊沙坪怀赵伯良孝廉
作者：薛始亨
朝代：明

天空夜如洗，雨后几星明。海气浮孤屿，亭亭缺月生。推篷抚瑶轸，江岸静无声。弹作相思曲，怀哉一水盈。
花田
作者：薛始亨
朝代：明

月上华田露有香，低头越女晚提筐。素馨艳骨埋何处，风急寒江归路长。轻薄谁家雾鬓娘，隔江花市趁斜阳。千年芗泽还倾国，半夜恩情奈尔凉。
花田·其一
作者：薛始亨
朝代：明

月上华田露有香，低头越女晚提筐。素馨艳骨埋何处，风急寒江归路长。
花田·其二
作者：薛始亨
朝代：明

轻薄谁家雾鬓娘，隔江花市趁斜阳。千年芗泽还倾国，半夜恩情奈尔凉。
薛始亨
作者：薛始亨
朝代：明
体裁：七言律诗

平分葛岭绣江春，不煮丹砂甑有尘。大厦万间经腊庇，石泉一勺入年新。天涯芳草思公子，花县清风望美人。云过苍梧归翼健，尺书珍重托双轮。
行路难
作者：薛始亨
朝代：明

君不见吴郡临平石鼓出，扣之寂然难拊搏。蜀桐一旦刻为鱼，逢逢数里声洋溢。从来奇姿钟至精，气求声应惟其物。农夫得玉以为珉，委弃草莽何胜述。招招舟子邛须友，落落匏瓜自无匹。谁能引吭向人鸣，谁能羽翼江南橘。高山终绝伯牙弦，举世已亡匠石质。日暮南山射猎归，赵女能歌聊鼓瑟。君不见双龙精，斗牛之间紫气明。徒能夜夜烛玄象，从来空自埋丰城。天生神物犹如此，逸骥长鸣感知己。儒冠难见汉郦生，智囊易羡秦樗里。金貂世胄列金张，日夕歌钟过赵李。屠沽宁灭祢衡刺，异才谁倒王孙屣。行路难，行路难，故乡东望路漫漫。年年寒雁梅花国，岂堪带缓滞长安。
行路难·其一
作者：薛始亨
朝代：明

君不见吴郡临平石鼓出，扣之寂然难拊搏。蜀桐一旦刻为鱼，逢逢数里声洋溢。从来奇姿钟至精，气求声应惟其物。农夫得玉以为珉，委弃草莽何胜述。招招舟子邛须友，落落匏瓜自无匹。谁能引吭向人鸣，谁能羽翼江南橘。高山终绝伯牙弦，举世已亡匠石质。日暮南山射猎归，赵女能歌聊鼓瑟。
行路难·其二
作者：薛始亨
朝代：明

君不见双龙精，斗牛之间紫气明。徒能夜夜烛玄象，从来空自埋丰城。天生神物犹如此，逸骥长鸣感知己。儒冠难见汉郦生，智囊易羡秦樗里。金貂世胄列金张，日夕歌钟过赵李。屠沽宁灭祢衡刺，异才谁倒王孙屣。行路难，行路难，故乡东望路漫漫。年年寒雁梅花国，岂堪带缓滞长安。
西樵云端是先子读书处
作者：薛始亨
朝代：明

先子方盛时，名山此下帷。才应当世用，心与古人期。庐墓不复起，故书那忍披。空庭有猿鹤，哀慕旧音仪。
西江
作者：薛始亨
朝代：明

西江秋岸声，秋半夕潮平。月里槎通汉，湘中雁向衡。天寒知海水，人寿待河清。合浦何年叶，随风到洛城。
西江怀陈元孝衡岳青城之游
作者：薛始亨
朝代：明

渺然秋水上，瑟瑟芦花汀。孤唱闻渔榜，繁忧剧夜星。三湘怀揽结，西蜀叹沉冥。梦里寻君处，芙蓉万刃青。
西郊游
作者：薛始亨
朝代：明

西郊芳草碧于天，柳叶梨花尽带烟。故国可怜人事改，春春春在马蹄边。干戈催我出青山，深愧名闲实未闲。久别故人思一见，朝朝朝雨隔西关。
西郊游·其一
作者：薛始亨
朝代：明

西郊芳草碧于天，柳叶梨花尽带烟。故国可怜人事改，春春春在马蹄边。
西郊游·其二
作者：薛始亨
朝代：明

干戈催我出青山，深愧名闲实未闲。久别故人思一见，朝朝朝雨隔西关。
访区叔永
作者：薛始亨
朝代：明

锦鲤相思一水通，翩翩海曲见冥鸿。林间危坐西畴雨，窗里高眠夏月风。长剑旧沾辽雪冷，短筇曾挂岳云空。尊倾不厌疏狂客，绿鬓忘年对孔融。
访陶隐君
作者：薛始亨
朝代：明

摇落空山赋采芝，秋风门巷草离离。衣冠一自悬神武，甲子何曾纪义熙。夜永鹤鸣松露坠，谷深蝉噪柘光欹。颇闻明府轻馀子，莫讶狂生诩大儿。
诞日家宴
作者：薛始亨
朝代：明

罗拜儿童一笑欢，糟糠堂上劝加餐。身存敢叹添华发，世外堪容戴箨冠。壁里诗书经劫火，云中鸡犬待还丹。闲情每逐春风醉，莺语槐阴听未阑。
谒马伏波祠
作者：薛始亨
朝代：明

黄金散尽着羊裘，慷慨怜君有少游。一别井蛙归上国，七腰银艾镇西州。云台不欲椒房及，石室终令马革酬。铜柱至今堪堕泪，飞鸢跕跕瘴江秋。
赋得松月夜窗虚
作者：薛始亨
朝代：明

风轩萝影白，翻浪落寒枝。向夕愁披幄，中庭独望时。露侵开镜色，霄近拂云姿。幽赏谁应共，危巢野鹤知。
赠女道士姚蝉仙
作者：薛始亨
朝代：明

风御鸾骖控太清，连宵秋彻步虚声。紫坛鸣佩封章秘，玄鬓胜冠拜舞轻。欲赋为云惭宋玉，漫劳入梦见飞琼。刀圭自捣神仙窟，百感遥遥对月明。
赠定山百岁叟
作者：薛始亨
朝代：明

丈人归卧处，石户枕寒流。月午唳双鹤，田春肥一牛。蓑沾樵路瀑，瓢挂海门楸。甲子知何许，诸孙已白头。
赠张穆之
作者：薛始亨
朝代：明

贫贱今遗弃，惟君反复亲。正同孤峤月，连夕照閒人。浊酒聊欢笑，高歌易怆神。马嘶芳草暮，归去落花春。
赠张都护孙绳
作者：薛始亨
朝代：明

天上勾陈映列营，长河如带忆卢城。十年弃马霜蹄破，四壁饥鹰雪羽轻。夜饮霸陵呵李广，薄游榆次目荆卿。貂裘且向花前典，猿臂俄看柳已生。
赠愚公
作者：薛始亨
朝代：明

故人流落鬓星星，重忆当时涕欲零。躞蹀控残朱户改，琵琶弹罢玉楼扃。南冠一别成缁染，旧国无归任梗萍。看破豪华真是梦，龛灯长愿诵金经。
赠朱未央
作者：薛始亨
朝代：明

朱子篆朱文，高名天下闻。诗成头欲白，兴会酒微醺。倾耳谈前席，新眉画细君。交游尽萧索，结绶几时云。
赠李白子佺
作者：薛始亨
朝代：明

蠖处苦无悰，鸟鸣感求友。振策景名岳，搴芳怀曩旧。遂沿东溪航，束带群英后。夫子方横经，在门遽执手。往籍赏心并，蓄疑欣与剖。雄文中夏曜，斯道先王守。挥斤蔑留垩，洞劄鲜虚彀。穆若扇清风，温其饮醇酒。伊予抱微尚，蜷局淹岩薮。契峤岂异苔，攀嵇洽深柳。快矣披云雾，旷哉发蒙蔀。何以慰良期，岁寒终自茂。何以报瑶华，握中双璚玖。
赠林勋卿
作者：薛始亨
朝代：明

竹里悬车十载间，萧然光禄在东山。酒船爱客金鱼换，经笥传家玉笋班。半岭烟霞闻凤啸，三朝火藻近龙颜。未论卿月临宵迥，沧海清辉岂易攀。
赠梁生琴士
作者：薛始亨
朝代：明

不见梁生每永叹，朅来为我援琴弹。久逃东海羞秦帝，犹操南音戴楚冠。明月未应投反暗，阳春自是和皆难。扁舟将子偕容与，白尽芦花倚醉看。
赠温觉斯先辈
作者：薛始亨
朝代：明

夫子富九丘，平生万里游。江湖杯杓健，风雨笔床秋。黑齿迎藜杖，文身笑蒯缑。名山题咏处，白首兴悠悠。
赠织造李受平己丑作李山东人
作者：薛始亨
朝代：明

家国蜃楼转盼中，经纶还羡素丝风。年年内府输云锦，谁道天南杼柚空。
赠莫休倩
作者：薛始亨
朝代：明

情人一见若披云，向暮江村柳絮纷。曾客五陵衣短褐，尚馀双泪洒高旻。梦回芳草天涯远，卧听邻鸡晓漏分。莫忘对床风雨话，湖山他日更期君。
轻举篇
作者：薛始亨
朝代：明

蜷局顾九土，吞腥豹虎嗥。原得灵仙药，轻举生羽毛。冉冉八纮外，三山戴巨鳌。西童揽六著，东父奏云璈。餐芝茹璚蕊，漱霞充夕醪。太微开玉户，琳宫引列曹。坐见蓬莱浅，谁言巫峡高。千秋结松液，万年实朱桃。鸾啸吸日月，龙驭淩风涛。金石未为寿，侯王安云劳。
辛卯乱后重寻白沙先生故居
作者：薛始亨
朝代：明

高衢牢落乱离情，三亩儒宫野草生。火后壁经蝌蚪缺，锄残笔冢蠮螉鸣。黄云脱屣留芳躅，白发峨冠想濯缨。世去百年居又近，自伤迟暮道无成。
过宿海幢寺时空和尚病疡将归罗浮余不及追侍
作者：薛始亨
朝代：明

一水人间宛隔天，海龙长护上方禅。冥丘观化俄生柳，劫火经烧忽涌莲。潮落夕曛黄木口，露浓春曙素馨田。东游须借琴高鲤，鹤米新来缺闰年。
过方流堂
作者：薛始亨
朝代：明

二毛秋入竹皮冠，病起私怜束带宽。策杖独过文杏馆，持盐还醉水晶盘。松摇山月侵孤幌，鹤舞庭烟起曲栏。苛礼岂为吾辈设，清言直到夜将残。
过江村访朱屺孺明府
作者：薛始亨
朝代：明

高柳门前一水清，几年傲吏濯尘缨。解颐每逞雕龙辩，强项曾知卧虎名。莲社晚招篮舆近，杯湖秋放酒船轻。自怜缝掖今时贱，客里劳君倒屣迎。
送吴妙明女真人还罗浮时真人有玉京上元之召
作者：薛始亨
朝代：明

海客曾乘八月槎，名山原属列仙家。松巢老鹤将雏子，石壁苍藤落细花。绛节有期朝玉阙，芳词何处寄瑶华。上清路比明河远，秋入无缝片片霞。
送屈子
作者：薛始亨
朝代：明

开岁觏青阳，广陌春风靡。之子不宁居，挟策适万里。同心忽异域，远送情何已。执手临江边，天涯从此始。浊世纷谗人，行高来盛毁。鸱鸮嚇凤凰，萧艾蔽兰芷。旷古无钟期，弦张不如弛。君为孤生松，我作幽涧水。愿言勉令德，酌子盈觞旨。旨酒具离筵，伤怀独黯然。知己重感恩，志士况盛年。我无渐离筑，赠子绕朝鞭。万里策良骥，无为乡曲贤。乡曲民多艰，嗷嗷苟朝暮。寄身水火旁，未知生死处。燕雀怡华堂，虮虱游裈裤。黄鹄何翩翩，逝将千里举。恨无飞腾术，羡尔淩风羽。淩风双鸿鹄，本志青云端。关山多风雨，啾啾摧羽翰。孤鸿尚冥冥，独鹄思凤鸾。我欲执此鹄，惜哉俦侣单。缯缴弥四野，前路浩漫漫。我有一樽酒，三尺琴可弹。酌以忘离忧，奏曲叙馀欢。举杯双泪落，哀弦伤肺肝。不如重携手，携手向河干。萧萧风振木，长嘶马负鞍。一为挥手去，肠断徒辛酸。五步一回头，十步再盘桓。去去各努力，白日衔山寒。
送屈子·其一
作者：薛始亨
朝代：明
体裁：古风

开岁觏青阳，广陌春风靡。之子不宁居，挟策适万里。同心忽异域，远送情何已。执手临江边，天涯从此始。浊世纷谗人，行高来盛毁。鸱鸮吓凤凰，萧艾蔽兰芷。旷古无钟期，弦张不如弛。君为孤生松，我作幽涧水。愿言勉令德，酌子盈觞旨。
送屈子·其一
作者：薛始亨
朝代：明

开岁觏青阳，广陌春风靡。之子不宁居，挟策适万里。同心忽异域，远送情何已。执手临江边，天涯从此始。浊世纷谗人，行高来盛毁。鸱鸮嚇凤凰，萧艾蔽兰芷。旷古无钟期，弦张不如弛。君为孤生松，我作幽涧水。愿言勉令德，酌子盈觞旨。
送屈子·其三
作者：薛始亨
朝代：明

乡曲民多艰，嗷嗷苟朝暮。寄身水火旁，未知生死处。燕雀怡华堂，虮虱游裈裤。黄鹄何翩翩，逝将千里举。恨无飞腾术，羡尔淩风羽。
送屈子·其二
作者：薛始亨
朝代：明

旨酒具离筵，伤怀独黯然。知己重感恩，志士况盛年。我无渐离筑，赠子绕朝鞭。万里策良骥，无为乡曲贤。
送屈子·其四
作者：薛始亨
朝代：明

淩风双鸿鹄，本志青云端。关山多风雨，啾啾摧羽翰。孤鸿尚冥冥，独鹄思凤鸾。我欲执此鹄，惜哉俦侣单。缯缴弥四野，前路浩漫漫。我有一樽酒，三尺琴可弹。酌以忘离忧，奏曲叙馀欢。举杯双泪落，哀弦伤肺肝。不如重携手，携手向河干。萧萧风振木，长嘶马负鞍。一为挥手去，肠断徒辛酸。五步一回头，十步再盘桓。去去各努力，白日衔山寒。
送岑金纪游琼海
作者：薛始亨
朝代：明

朱厓云际即天池，词客南浮岁晏时。万斛海舟轻一叶，五山猺洞接诸夷。珠胎入夜生明月，鹏化先秋起飓飔。吾道不行身欲老，乘桴空与此心期。
送朱锡鬯还秀水兼讯其令叔子葆
作者：薛始亨
朝代：明

经年不出户，何处送情人。芳草天涯路，杨花暮雨津。登楼惟一醉，到舍未残春。好向名山里，长埋作客轮。予生任狂直，古道重箴规。举世劳相嫉，孤怀敢自疑。谬承结交好，岂但以文词。归对东山客，香囊更赌棋。
送朱锡鬯还秀水兼讯其令叔子葆·其二
作者：薛始亨
朝代：明

予生任狂直，古道重箴规。举世劳相嫉，孤怀敢自疑。谬承结交好，岂但以文词。归对东山客，香囊更赌棋。
送查伊璜携妓还西陵
作者：薛始亨
朝代：明

越台倦客感飘蓬，腊尽遥天岭树空。远志东山鸿鹄羽，将离南海马牛风。井中投辖筵初散，梁上流云曲未终。春到湖堤君试看，渡江梅叶比花红。
送梁生东归
作者：薛始亨
朝代：明

倦客东关赋五噫，轻裘数事故时衣。野棠花外春归棹，山鸟声中昼掩扉。寄养鹤应朱见顶，手栽桐定绿成围。人间行路难如此，十亩江苗莫叹饥。
送汪琼州觐省兼怀族叔
作者：薛始亨
朝代：明

驱车辞上国，渡海觐庭闱。二月祥风至，孤帆背雁飞。政清驯卉服，禄养着莱衣。因念吾家籍，竹林何日归。
送王迈人太守擢宪粤西
作者：薛始亨
朝代：明

旄节前麾海气森，霜威初动岭云阴。雄文再睹驱鱼笔，雅操终存酌水心。古洞石床窥鸟迹，西江官舫听猿吟。清风相送沉香浦，秋月遥生八桂林。
送胡豹生还西陵
作者：薛始亨
朝代：明

凉飔起蘋末，天际唳征鸿。久客忽言别，离忧迥不同。持归惟白发，相送只清风。交旧君心古，时艰吾道穷。鸡坛念畴昔，牛耳执群公。论世频沾臆，探奇屡折衷。诗传千载绝，赋拟两都雄。大隐如方朔，微荣类敬通。丛生书带绿，前席帐纱红。白眼看嵇喜，忘年对孔融。声音谙里巷，水土长儿童。二纪星霜改，寻常甔石空。典型从此远，青岁况将中。褦襶剧临水，飘飖任转蓬。帆开炎后瘴，缆系雨边虹。庾岭北之北，钱塘东复东。晓檐辞故燕，夜岸响寒虫。事事添吟兴，行行得句工。久要怜契阔，出宿叹倥偬。捉手日将暮，冲冠曲未终。丹青胥命信，药石赠言忠。银汉秋光浅，刀环月影朦。西湖虾菜贱，千里脍羹丰。好在糟糠妇，依然矍铄翁。定寻罗隐宅，宁忆任嚣宫。倘有双鱼便，新篇幸发蒙。
送谈蘧怀还京口
作者：薛始亨
朝代：明

郊寺钟声午寂寥，卢城送客雨潇潇。桃花春水长江路，杨柳离亭二月条。但有白云过北固，能无清梦到西樵。淹留多少骚人赋，归去淮南隐可招。
送陈生
作者：薛始亨
朝代：明

萧萧江上风，离离洲畔蓼。送子赴远行，踯躅临官道。念昔共绸缪，山中事幽讨。金石叶宫商，年徂不知老。谁寤当弃我，驱车度重峤。愁肠载饥渴，忽如酲以饱。丝竹具离筵，孤唱何幻眇。燕婉在今夕，毕欢讵终保。何以解离忧，赠子以萱草。
送陈生
作者：薛始亨
朝代：明
体裁：古风

萧萧江上风，离离洲畔蓼。送子赴远行，踯躅临官道。念昔共绸缪，山中事幽讨。金石叶宫商，年徂不知老。谁寤当弃我，驱车度重峤。愁肠载饥渴，忽如酲以饱。燕婉在今夕，毕欢讵终保。何以解离忧，赠子以萱草。
送陈生游吴
作者：薛始亨
朝代：明

清霜南浦折芙蕖，黄叶秋风恨索居。送客暂倾千日酒，辞家宁为四腮鱼。吴王苑外乌啼早，范蠡湖边雁影疏。从此论文中夜月，寂寥空掩旧精庐。乍到金焦泛淼茫，广陵涛气切帆樯。参差白日□京县，留滞浮云非我乡。三月烟花迷枉渚，六朝钟鼓冷斜阳。将军何处闻高咏，枫叶纷纷客路长。
送陈生游吴·其一
作者：薛始亨
朝代：明

清霜南浦折芙蕖，黄叶秋风恨索居。送客暂倾千日酒，辞家宁为四腮鱼。吴王苑外乌啼早，范蠡湖边雁影疏。从此论文中夜月，寂寥空掩旧精庐。
送陈生游吴·其二
作者：薛始亨
朝代：明

乍到金焦泛淼茫，广陵涛气切帆樯。参差白日□京县，留滞浮云非我乡。三月烟花迷枉渚，六朝钟鼓冷斜阳。将军何处闻高咏，枫叶纷纷客路长。
送魏和公之琼南
作者：薛始亨
朝代：明

春城孰云乐，日日折垂杨。识面苦不早，离思何太长。住山厌薇蕨，浮海倦津梁。万里图南翼，持君三月粮。
遥寿吴静腑先生
作者：薛始亨
朝代：明

四载甘棠蔽海隅，挂冠端为忆莼鲈。天生一石刘伶酒，帝乞千秋贺鉴湖。绛帐谁留堂后宴，斑衣共羡府中趋。钱塘夜夜悬明月，桂树仙人本姓吴。穿榻风流管幼安，东南皋比久登坛。悬书莫易千金字，束带曾轻五斗官。顶灌醍醐辞曲蘖，门栽桃李并檀栾。每依玉树怀乔荫，祇愧东家未识韩。天与耆英早放闲，前身疑是白香山。夜翻贝叶参兜率，春入杨枝舞小蛮。莺粟满庭心未谢，蝇头成帙手重删。年华正待磻溪梦，不数蒲轮聘入关。
遥寿吴静腑先生·其一
作者：薛始亨
朝代：明

四载甘棠蔽海隅，挂冠端为忆莼鲈。天生一石刘伶酒，帝乞千秋贺鉴湖。绛帐谁留堂后宴，斑衣共羡府中趋。钱塘夜夜悬明月，桂树仙人本姓吴。
遥寿吴静腑先生·其三
作者：薛始亨
朝代：明

天与耆英早放闲，前身疑是白香山。夜翻贝叶参兜率，春入杨枝舞小蛮。莺粟满庭心未谢，蝇头成帙手重删。年华正待磻溪梦，不数蒲轮聘入关。
遥寿吴静腑先生·其二
作者：薛始亨
朝代：明

穿榻风流管幼安，东南皋比久登坛。悬书莫易千金字，束带曾轻五斗官。顶灌醍醐辞曲蘖，门栽桃李并檀栾。每依玉树怀乔荫，祇愧东家未识韩。
遥寿吴静腑先生癸巳九月与乔生先生夜话见其壁间画像乃十年前梁生所写抚今追昔有少壮之殊爰赋二诗以赠因书其上·其一
作者：薛始亨
朝代：明
体裁：七言律诗

叹息王风蔓草残，怜君弱冠早登坛。六朝阀阅归江左，一代文章拟建安。当日填车看卫玠，有时傅粉□邯郸。只今试□奚奴□，半是长歌行路难。
邺台怀古
作者：薛始亨
朝代：明

清漳自绕邺城边，霸气雄图入野烟。蒲叶唾残千里井，豆萁歌断上留田。周文事业惭分鼎，宋玉风流惜感甄。铜雀至今春不锁，应徐羁旅忆当年。
酬朱德先琼州见怀
作者：薛始亨
朝代：明

芳草王孙尚未归，群鸥海上已忘机。金丹欲附青冥翼，玉趾曾过白板扉。翡翠度烟秋岸阔，桄榔吹雨估船稀。劳君千里长相忆，为报加餐但采薇。
重经罗季作大夫池馆
作者：薛始亨
朝代：明

投簪东郭有名园，乱后空馀旧址存。叔夜自成高士传，巫咸难予大夫魂。白杨鸦噪生台晓，秋草虫悲舞榭昏。泪落忆君曾倒屣，十年谁复识王孙。
长歌行
作者：薛始亨
朝代：明

王乔骖青鸾，缑岭碧云端。吹笙彻洛水，举手辞尘寰。玄迹千载后，灵祠留世间。石坛风谡谡，仙音几时还。绿鬓不服饵，白日凋朱颜。
长相思
作者：薛始亨
朝代：明

长相思，久离别，萋萋芳草今鸣鴂。秋云飞，寒霜结。绮阁柘光斜，遥天素书绝。夜愁银烛销，起叹华衾设。
闻杨无见出家为僧遥有此寄
作者：薛始亨
朝代：明

白社多贤者，君胡染素衣。一单新法席，十载旧山薇。妻子固不恋，吾人谁与归。自怜双鬓短，终守钓鱼矶。
陈元孝游罗浮而不携酒余病不果往雨中寄怀
作者：薛始亨
朝代：明

攒眉无酒病兼侵，之子飘然入碧岑。月黑见灯知哑虎，风清闻杵识仙禽。重游福地凭身健，一堕人间苦障深。今夜梅花应笑客，独醒那得梦相寻。
除夕病起柬张山人订入西樵
作者：薛始亨
朝代：明

风雨岁云暮，灯前酒又阑。病逢今夕愈，贫已十年安。日月驰颓思，山川间古欢。佳期谢人事，明到白云峦。
隐居杂兴送朱锡鬯还秀水兼讯其令叔子葆·其一
作者：薛始亨
朝代：明
体裁：五言律诗

经年不出户，何处送情人。芳草天涯路，杨花暮雨津。登楼惟一醉，到舍未残春。好向名山里，长埋作客轮。
韩玉灵夜过小饮梅下得花字
作者：薛始亨
朝代：明

素月通罗幌，巡檐忽见花。佳人能惠顾，幽梦破天涯。雪早芳情涩，参横瘦影斜。岁寒应共尔，莫惜赠瑶华。
顶湖山栖壑律师道场
作者：薛始亨
朝代：明

云根寒彻水泠泠，开士严居雪满扃。上品莲台皈净土，六时禅诵入青冥。老猿解学跏趺坐，慧鸟能持般若经。葬石自从成幻化，昼间花院响风铃。
题僧兰若
作者：薛始亨
朝代：明

老僧住处一园蕉，古刹曾经劫火烧。石上坐残霜满衲，开门月堕九江潮。
题钟千子琴鹤图像
作者：薛始亨
朝代：明

钟生以我为知己，写照寄予为题似。披图一倍费相思，思君远隔珠江水。君之素心如冰雪，画者皮肤眉目耳。余欲高歌传尔神，狂言非尔谁能喜。与君淡交三十年，多君志节殊足纪。干时不献太平书，授经粗足终年米。有时兴洽托毫素，万壑烟岚流笔底。偶来访我碧山陲，布被日高鸡黍迟。他人目君但曲谨，孤怀只许白云知。我闻清献镇蜀时，一琴一鹤长相随。注名遂已在仙籍，君岂其俦图若兹。功名富贵徒尔为，贫贱清閒可自怡。西湖为报林和靖，何日鸣弦对子期。
高望公于穗石洞侧土中得玉状类砚而微阙欲以见赠予辞焉为作抵玉之歌
作者：薛始亨
朝代：明

羊城昔日神仙宅，五色云中通紫陌。只言持穗祝丰年，岂知庇谷藏方泽。凤鸟不来昆冈火，时有苌弘血成碧。谁将照乘投道路，青眼忽逢披褐客。何人见宝不低头，一朝洗濯光辉发。细观形质颇类砚，毁弃安能保残阙。得无染翰供尚方，定应宠渥从华阀。惜哉尔出不逢时，如今贵重惟戈戟。即如美女洁无瑕，方笑才人玄尚白。高生感慨欲持赠，顾我匹夫敢怀璧。泥涂清庙亦何常，席上之珍君自惜。
黄山人耀之新跛戏之
作者：薛始亨
朝代：明

闻道篮舆病益贫，葵心日暮更忘身。凤栖未献空完璞，骥伏长鸣枉绝尘。门下不须识子产，车中还可坐孙膑。小冠制就传经倦，莫注春秋学半人。
黄耀之归自海外过赋得分字
作者：薛始亨
朝代：明

飘零双鬓雪纷纷，笑整南冠带海云。丁令乍归为鹤语，左慈曾化入羊群。琴调碧玉临流水，酒泛黄花对夕曛。心折时危身似梦，相逢还恐又离分。
黄鹤楼
作者：薛始亨
朝代：明

橘皮留迹漫烟霞，倦倚孤城骋望赊。云梦暮天迷七泽，洞庭秋水接三巴。碧潭摇落依依柳，玉笛吹残片片花。黄鹤不还鸿又过，茫茫乡路鬓将华。
黄龙洞至华首台
作者：薛始亨
朝代：明

盘磴度夷轨，攒峰森戟列。恍惚入芙蓉，叠蕊环可撷。北涧疑日夕，东崖谓明发。弱葛壁间援，石濑雪边越。泉源曳如带，承溜循若玦。台高屹莫擎，基坦昭林翳。璿题肃梵宫，鲸钟答闳阒。淩阳澹晴霭，倾阴贮夏雪。苍莽郁千眠，于喁飒号厉。虫涎篆竹符，石髓滋蒲节。丈室逗层崟，欹枕栖灵窟。雾綵散馀曦，芝光烛夜月。习虑兹焉失，静境生怡悦。千里粮应聚，神州屣堪脱。渐伤年序颓，况乃天地闭。高踪倘可寻，永与尘世诀。
龙江紫云岩集唐句
作者：薛始亨
朝代：明

故园归去又新年，重到云居独悄然。丹凤昼飞群木冷，骊龙春暖抱珠眠。孤高堪弄桓伊笛，壮志仍输祖逖鞭。几处松筠烧后死，绿杨花扑一溪烟。
龙江贞女桥
作者：薛始亨
朝代：明

贞女高踪方万古，石桥功德亦难酬。年深庙祀何人问，日落墟烟故老讴。银汉影横秋寂寂，华畿路断水悠悠。只今多少鸣驺过，翻笑空闺甘白头。
廷杖矢志
作者：薛宗铠
朝代：明

大奸在位，毒流缙绅。爰及三年，愤积神人。乃披忠悃，乃吁帝宸。惟帝时嘉，俟时而行。惟彼奸谗，捏搆诬绳。惟帝赫然，迸兹佞人。爰逮小臣，亦置于刑。于皇明圣，实余寡诚。大奸既去，遑恤我身。阳德方亨，永底乂宁。
赠东溪叟张嵩
作者：薛尚学
朝代：明

云树森森映碧沙，清溪几曲拒人家。溪翁倒坐溪槎上，落日栖迟弄晚霞。
青州道中
作者：薛常生
朝代：明
体裁：五言绝句

远道长为客，寒宵梦到家。故山风景好，香雪压梅花。
题鹤楼壁
作者：薛序炳
朝代：明
体裁：七言律诗

松阁茆檐夕照边，海山青列几阑前。洞庭霜落柑如蜜，泖泽秋深雀带绵。白酒且从今日醉，黄花不改旧时妍。不才性懒成孤癖，才说为官便惘然。
赠朱子价
作者：薛应旂
朝代：明
体裁：古风

美人淮南来，贻我琼瑶篇。扣之作哀玉，引被清商弦。忽复渡江去，扬帆凌紫烟。临风怆然别，伫立还自怜。况当三五夕，皓月生婵娟。盈盈媚河汉，对影成留连。岂无新相知，故旧情独牵。折葵制团扇，置子怀袖前。采兰结芳佩，系子衣带边。如彼远行迈，勿为中路捐。
咏庙下古松和前韵
作者：薛廷宠
朝代：明
体裁：七言律诗

北镇庙前古柏阴，虚空时作虬龙吟。山川为尔一增胜，岁月从前不计深。尽日清风频引鹤，高秋商气自嘘金。锦鞯玉勒上林者，那识深山岁晚心。
登会仙亭
作者：薛廷宠
朝代：明
体裁：七言律诗

紫箫檀板洽仙歌，羽骑青幢照晚坡。关海襟喉城市小，江山文藻燕游多。石门云气侵衣湿，古树禽声应管和。秋色医闾堪揽结，幽情还欲访松萝。
罗汉洞
作者：薛廷宠
朝代：明
体裁：七言律诗

罗汉洞天一径通，烟丛林杪放行踪。海螺捧出云千叠，锡杖飞来阁几重。石涧长鸣昙雨落，香风不动法门空。蓬莱未必能胜此，缥缈笙歌绕梵宫。
蝶恋花·残春风雨
作者：薛廷宠
朝代：明

绿杨枝上黄鹦小，长路关情，花鸟三春了。云水迢迢乡梦杳，夭桃秾李空开笑。江笛一声天正晓，雨色愁人，征骑忙多少。紫荇风牵罗带绕，晚来顿觉轻寒峭。
閒居杂兴
作者：薛文炳
朝代：明
体裁：七言绝句

最爱江南小满天，樱桃烂熟海鱼鲜。一声布谷啼残雨，松影半帘山日悬。
延庆寺夜坐
作者：薛服耘
朝代：明
体裁：五言律诗

几净僧烧烛，床空客解衣。披心各不倦，快意竟忘归。夜雨凉松舍，秋虫惨竹扉。十年寥落久，已与世情违。
望铜雀台
作者：薛服耘
朝代：明
体裁：七言律诗

舞罢歌残人不来，遥看漳水浸层台。昔时上食今能否，何处埋身未许开。夜静月明闻急管，秋深露白见荒苔。河边芳树年年绿，空使高情想邺才。
洛阳上巳篇示座上酒客
作者：薛服耘
朝代：明
体裁：古风

羽觞浮曲水，景物丽中天。繁花红炤面，弱柳碧拖烟。繁花弱柳东风里，一年一度何时巳。惟有北邙青春深，黄莺唤人人不起。谁家年少玉勒轻，朝朝来往洛阳城。日出河边修禊罢，日斜陌上斗鸡赢。楚汉雌雄亦如此，徒使人间留上巳。请将笑口向春开，不到沉酣不知止。
渡滹沱
作者：薛服耘
朝代：明
体裁：五言律诗

欲览千秋迹，因为万里游。冰从昔人合，水似往时流。北土寒应厉，东风急亦柔。几回陵谷改，不去有沙鸥。
立秋日作
作者：薛服耘
朝代：明
体裁：七言律诗

高楼独倚思何穷，凉雨西来万点风。不觉三时迁病里，复惊一叶落愁中。早年涉世游方倦，即日归田貌已翁。更恐秋声容易至，明朝闻杵又闻虫。
送上郡太守徐子开赴任
作者：薛服耘
朝代：明
体裁：七言律诗

士林声价旧峨峨，风采初看似太阿。月里莲花经华岳，天边柳色渡黄河。双旌去日中原拥，五裤他时上郡歌。愿以农耕易锋镝，使君卧阁意如何。
北关舟夜
作者：薛枢
朝代：明

图书羁旅次，天地有孤舟。砧杵千家月，关河一雁秋。寒钟疏倦枕，乡梦绕青楼。两鬓搔蓬短，何为学壮游。
发三山
作者：薛梦雷
朝代：明
体裁：七言绝句

倦游万里欲投閒，未断尘缘更出关。七十五程重屈指，梦魂何处不三山。
夜次弋阳
作者：薛梦雷
朝代：明
体裁：七言绝句

风尘何事只栖栖，楚水茫茫去鸟低。落日渐看人影尽，平沙如雪弋阳溪。
泛昆明池憩罗汉寺
作者：薛梦雷
朝代：明
体裁：七言律诗

昆明池上碧山头，此日登临霁色收。烟绕佛灯萝薜洞，雨来官舸杏花洲。危崖绝顶浮金马，巨浪中流起白鸥。千顷风波堪纵目，谁怜身世转悠悠。
夜抵况村登舟
作者：薛治
朝代：明
体裁：五言律诗

火满黄昏路，山间不计程。人从绝徼至，舟趁顺流行。客日从今短，归心自此轻。万峰云外迥，何处是梧城。
山行闻鸟鸣哥哥仔细
作者：薛治
朝代：明
体裁：七言绝句

秋山晓上露华清，有鸟双双深树鸣。不是为人愁路险，肯教仔细向高行。
晓发北流观独秀峰
作者：薛治
朝代：明
体裁：五言律诗

清晓天边色，奇峰一点寒。独寻西粤秀，乍向北流看。高使岚常避，青疑露不乾。莫教呼片石，霄汉尽容干。
晓坐太平寺绝顶山房答杨用修太史
作者：薛治
朝代：明
体裁：七言律诗

危岑八月晓来天，山日高升尚黯然。鸟识树头安似夜，岚过檐底重于烟。频思旧契人形梦，忽得新诗意在篇。薄宦苦为王事役，不知秋色到君边。
晓行之冯祥
作者：薛治
朝代：明
体裁：五言律诗

高旌拂秋露，遥出岭云西。不辨山中树，来听雨后溪。峰端知地迥，木末见天低。毒瘴蛮方路，行行转自迷。
月夜过渔埠口
作者：薛治
朝代：明
体裁：七言绝句

霜风吹鬓急王程，野水寒宵度月明。不及芦中老渔父，扁舟长篴傍江城。
止山寨
作者：薛治
朝代：明
体裁：七言绝句

地无五谷与桑麻，欲觅人烟未有家。夜半月明山鬼啸，风吹竹户灭灯花。
江行即事八韵
作者：薛治
朝代：明
体裁：五言排律

铜标犹未睹，水道指关南。有地皆垂蔓，无林不是楠。秋波千里縠，晓气万重岚。去处将风采，行囊尽药担。猿啼山下棹，蛇挂树边庵。许国宁辞苦，思亲欲进甘。客悰迷徼路，归梦趁江潭。一卷离骚晚，掀帘颂再三。
深入普歹觅山来
作者：薛治
朝代：明
体裁：五言律诗

秋气入山清，肩舆鸟道行。去程难计里，过地不知名。云到衣裳湿，烟销竹树轻。夕阳青似染，复见万峰迎。
王令至得张仲玉光禄见寄诗怀之
作者：薛治
朝代：明
体裁：七言律诗

轻举王乔两片凫，碧云此日下苍梧。故人不见蓝田玉，新句还传沧海珠。露重草痕秋点点，风高树杪暑苏苏。安知于役关南客，万里怀君踏绿芜。
登镇南关昭德台颁交趾敕印
作者：薛治
朝代：明
体裁：五言律诗

山设重重险，关门阁道开。皇恩随地到，使节自天来。远眺穷蛮域，高登儗凤台。至今铜柱下，犹有伏波才。
答杨用修太史
作者：薛治
朝代：明
体裁：五言律诗

幽栖官阁静，钟鼓动江滨。风雨初长夜，乾坤未老身。思君千念起，作客二毛新。赋草烦常寄，才华拟洛神。
纪行
作者：薛治
朝代：明
体裁：七言律诗

漠漠天南烽燧清，三千幕府教精兵。猿啼忽下新秋泪，虎啸频闻白日声。深树夹山通使路，重岚入户湿行旌。浮生踪迹浮名里，满目风尘损宦情。
羿村
作者：薛治
朝代：明
体裁：七言绝句

日午行旌过羿村，羿蛮稽首引儿孙。不知何处多乔木，指点云头是剑门。
自蔺州寨入向堡
作者：薛治
朝代：明
体裁：七言律诗

伐棘锄茅径始开，客衣轻露洒珠来。云中细入仙人境，天际遥看白帝台。树果垂垂秋色老，山猿攘攘暮声哀。行穷浮世难行路，故国沧洲未得回。
蕉园对月寄用修
作者：薛治
朝代：明
体裁：五言律诗

万里怀归客，三年薄宦情。瘴云秋树白，烟月夜溪清。愁益羁人瘦，嘶听倦鸟惊。寒暄八行字，先达锦官城。
谢家坪厂中除夕
作者：薛治
朝代：明
体裁：五言律诗

车盖驻村墟，臣心鹿豕知。一年终此夕，万里对诸夷。雨雪人销后，杯盘吏散时。愁如灯下影，行处不曾离。
过冯祥最高山思苍梧
作者：薛治
朝代：明
体裁：七言律诗

秋风万里动南荒，梦里苍梧若故乡。深入高厓当虎穴，下看径路绕羊肠。树枝半熟无名果，花气徐来有异香。独喜此身尝险熟，不愁毒雾洒衣裳。
过猡�村
作者：薛治
朝代：明
体裁：五言律诗

抱病入层峦，王臣敢避难。毒风吹鬓白，危路见心丹。渴趁蛮溪饮，饥从猓寨餐。来朝仍裹药，天际去身单。
雨后山行
作者：薛治
朝代：明
体裁：七言绝句

雨后山程困仆夫，即看晚日送啼乌。隔溪欲就人家宿，□子然刍引去途。
龙州江见瘴
作者：薛治
朝代：明
体裁：五言律诗

图经随处问，往往见清川。不入风波路，安知瘴疠天。有云山作雨，无火夜生烟。村酒能袪毒，徐斟万壑前。
七夕三首
作者：薛瑄
朝代：明

绝怜天上有佳期，汾水西风独夜时。望断银河仙路远，鹊桥不见度星旗。身世浮云无定迹，客中二十四回秋。故乡此夕逢佳节，閒看星河彻夜流。三处三年逢七夕，鄢陵京索晋河汾。人生是处堪行乐，领取清风对酒樽。
七夕三首·其一
作者：薛瑄
朝代：明

绝怜天上有佳期，汾水西风独夜时。望断银河仙路远，鹊桥不见度星旗。
七夕三首·其三
作者：薛瑄
朝代：明

三处三年逢七夕，鄢陵京索晋河汾。人生是处堪行乐，领取清风对酒樽。
七夕三首·其二
作者：薛瑄
朝代：明

身世浮云无定迹，客中二十四回秋。故乡此夕逢佳节，閒看星河彻夜流。
七夕宿郯城
作者：薛瑄
朝代：明

郯子国中宿，高堂蜡炬红。满林惊夜鹊，绕砌响秋蛩。远意知谁省，长吟未许同。去年当此夕，京国见西风。
七夕雨
作者：薛瑄
朝代：明

天孙不乞人间巧，故使秋云蔽月辉。银汉晚烟迷鹤驭，玉霄凉雨溅仙衣。更无綵结看蛛缀，秪想桥成有鹊飞。独立秋风倍惆怅，通津何处问榰机。
七盘道中
作者：薛瑄
朝代：明

晓度七盘山，北行道弥恶。峭壁根虚无，危栈架飞阁。飘飘风吹衣，漠漠云涨壑。下有黑龙江，乱石何磊落。急濑转雷毂，奔湍散流沫。洄潭更阴沉，俯视诚可愕。兹路属再来，即事情已昨。艰险难具论，惟与存颠末。
三咏汶上分司二小柏
作者：薛瑄
朝代：明

高标离立入檐长，已有清阴近画堂。别后又看新子结，风生满院散天香。
与孙大参韩宪副同按部别后寄此
作者：薛瑄
朝代：明

分符同出济南城，揽辔东风并马行。逸兴细看花柳色，高谈深合古今情。别来并觉新春暮，到处频看缺月盈。绝似当年倾盖者，更期樽酒话平生。
与李都宪锦江泛舟
作者：薛瑄
朝代：明

津头打鼓发官船，泛泛清波散晓烟。岸转渐移江上树，舻摇频拂镜中天。岷峨西北山重叠，吴蜀东南水接连。却舣江亭穷胜观，一樽谈笑好风前。
东平行台十五柏
作者：薛瑄
朝代：明

行台台上十五柏，一一皆抱梁栋姿。自应生长得元气，更当培植需良期。孔明庙前今在否，才大空闻少陵语。何如此木生中原，万牛不用可立取。
东平行台有竹翳于恶木荒草命仆芟治嘉植乃遂诗以纪之
作者：薛瑄
朝代：明

生平苦爱竹，义若君子交。兹轩忽见之，俄顷漆在胶。振衣步其下，周览增郁陶。恶木一何多，蔓草一何饶。翳此破苔笋，挠彼凌云梢。命仆恣剪伐，得辞斤斧劳。除恶贵绝本，蕴崇及沟壕。荒秽既了了，凉风亦萧萧。修茎遂生植，嘉荫惬游遨。作诗纪颠末，庶为同心谣。
中秋夜诸生持酒至二首
作者：薛瑄
朝代：明

宪府乘骢入，湖南仗斧游。异乡饶节序，故里忽中秋。白月当空度，明河入夜流。诸生劳载酒，坚坐看相酬。五见中秋节，湘南想北州。忽看今夜月，忘却昔年愁。汾水通河汉，龙门近斗牛。霜钟传永夕，高咏未能休。
中秋夜诸生持酒至二首·其一
作者：薛瑄
朝代：明

宪府乘骢入，湖南仗斧游。异乡饶节序，故里忽中秋。白月当空度，明河入夜流。诸生劳载酒，坚坐看相酬。
中秋夜诸生持酒至二首·其二
作者：薛瑄
朝代：明

五见中秋节，湘南想北州。忽看今夜月，忘却昔年愁。汾水通河汉，龙门近斗牛。霜钟传永夕，高咏未能休。
中秋对月遣兴
作者：薛瑄
朝代：明

凉露满天秋气清，月光先到客边明。举杯对影深相属，只有姮娥不世情。
临朐分司四小柏二首
作者：薛瑄
朝代：明

解是平生独爱材，新移四柏后堂栽。悬知数百年来后，应有清阴满宪台。四柏移来拱把馀，一行分植傍阶除。故应雨露均培养，直干争看耸碧虚。
临朐分司四小柏二首·其一
作者：薛瑄
朝代：明

解是平生独爱材，新移四柏后堂栽。悬知数百年来后，应有清阴满宪台。
临朐分司四小柏二首·其二
作者：薛瑄
朝代：明

四柏移来拱把馀，一行分植傍阶除。故应雨露均培养，直干争看耸碧虚。
临淄道中
作者：薛瑄
朝代：明

平郊漫漫树依依，人物千年总已非。多少荒台芳草合，不知何处是三归。
临清曲
作者：薛瑄
朝代：明

临清人家枕闸河，临清贾客何其多。停舟落落无可语，呼酒只对长年歌。
临终口号
作者：薛瑄
朝代：明

土床羊褥纸屏风，睡觉东窗日影红。七十六年无一事，此心惟觉性天通。
久不作诗偶赋
作者：薛瑄
朝代：明

案头彩笔倦长吟，陡觉诗情动不禁。湖海尽除当日气，田园深称老年心。种瓜已自连东畛，栽漆还应满北林。汾水晋山无限好，拟逢清景更登临。
久雨遣怀六首
作者：薛瑄
朝代：明

客居连市井，积雨竟朝昏。屋漏频移榻，泥深少出门。窗风侵座冷，檐溜入宵繁。赖有诗驱闷，无劳问酒樽。秋来常苦雨，风气早生寒。小鸟投林急，高鸿下食难。奔流淹古道，密雾隐前山。试诵停云句，中怀独未宽。连日对秋雨，其如客思何。泥涂宁出户，流潦欲成河。生菌井阑遍，积苔墙角多。无由访知己，遣兴且吟哦。泥泞不可出，茅斋静坐时。怀贤寻往传，课子诵新诗。近悟柔为胜，深知巧是非。雨声杂凉吹，萧飒发清机。密雨洒如丝，凉风散漫吹。泥途殊汨没，茅舍久淋漓。秋意心先得，虫声耳独知。田家望收穫，何日静云霓。小窗听雨坐，灯影照孤吟。谁识无边道，元同不外心。客襟澄夜气，檐溜滴清音。诗就无馀和，悠悠思转深。
久雨遣怀六首·其一
作者：薛瑄
朝代：明

客居连市井，积雨竟朝昏。屋漏频移榻，泥深少出门。窗风侵座冷，檐溜入宵繁。赖有诗驱闷，无劳问酒樽。
久雨遣怀六首·其三
作者：薛瑄
朝代：明

连日对秋雨，其如客思何。泥涂宁出户，流潦欲成河。生菌井阑遍，积苔墙角多。无由访知己，遣兴且吟哦。
久雨遣怀六首·其二
作者：薛瑄
朝代：明

秋来常苦雨，风气早生寒。小鸟投林急，高鸿下食难。奔流淹古道，密雾隐前山。试诵停云句，中怀独未宽。
久雨遣怀六首·其五
作者：薛瑄
朝代：明

密雨洒如丝，凉风散漫吹。泥途殊汨没，茅舍久淋漓。秋意心先得，虫声耳独知。田家望收穫，何日静云霓。
久雨遣怀六首·其六
作者：薛瑄
朝代：明

小窗听雨坐，灯影照孤吟。谁识无边道，元同不外心。客襟澄夜气，檐溜滴清音。诗就无馀和，悠悠思转深。
久雨遣怀六首·其四
作者：薛瑄
朝代：明

泥泞不可出，茅斋静坐时。怀贤寻往传，课子诵新诗。近悟柔为胜，深知巧是非。雨声杂凉吹，萧飒发清机。
乐陵道中
作者：薛瑄
朝代：明

乐陵东去古堤长，野水村烟共渺茫。远海天空初过雁，大田秋老未经霜。铁冠十载心如昨，宪节双持鬓欲苍。揽辔悠悠思往事，趋朝曾对御炉香。
乔口溯流往长沙
作者：薛瑄
朝代：明

楚岫无边翠，湘流不尽清。香兰屈子赋，苦竹鹧鸪声。风景当年事，云霞万古情。沙头旧鸥鸟，谁肯与寻盟。
九日次徐怀玉韵
作者：薛瑄
朝代：明

对酒东篱自咏诗，远山晴望转逶迤。秋容淡薄黄花节，风景萧条白雁时。醉阅人寰聊纵目，静思尘事久支颐。年年此日无穷意，笑把茱萸欲赠谁。
习家池
作者：薛瑄
朝代：明
体裁：古风

谷口一径入，苍山四边开。中有习池水，水碧无纤埃。泉源初喷薄，交流遂潆洄。飞鸟镜中度，行云天外来。微风一荡拂，林影久徘徊。寒光空心性，俯玩何悠哉。爱此不能去，载歌写中怀。
二月十五夜
作者：薛瑄
朝代：明

花柳池台宿暝烟，清宵俯仰兴悠然。一年好景春才半，万里晴霄月正圆。宪节远依南斗外，凤城遥在北辰边。马周旧是新丰客，呼酒东风忆往年。
五丁峡
作者：薛瑄
朝代：明

巨峡二千里，天开几万年。泉飞林杪雨，云合管中天。一水桥频度，层崖石乱悬。梁州旧禹迹，缪矣五丁传。
五友诗 其一 竹
作者：薛瑄
朝代：明

此君风致自疏疏，相近相亲慰索居。玩目每看高节长，留情深托寸心虚。清脩饱历风霜久，浓渥深承雨露馀。好在百年无剪伐，剩看新笋上霄衢。
五友诗 其三 兰
作者：薛瑄
朝代：明

一自移根远谷来，便添清兴满乌台。羲娥驭日光风转，青女飞霜绝艳开。每忆瑶琴翻雅调，谩充骚佩慰高怀。同心托契应非浅，细看流年雨露栽。
五友诗 其二 梅
作者：薛瑄
朝代：明

宪府孤根别占春，清标潇洒离风尘。南州花思偏留客，东閤诗情解动人。玉管吹香风力软，冰壶涵影月华新。坐令怀抱深如许，暗想调羹事业亲。
五友诗 其五 莲
作者：薛瑄
朝代：明

芰荷相并满青池，不受飞尘半点缁。高盖每看浓露集，曲房一任好风吹。天姿不假雕镌力，妙色多应造化奇。静立亭亭如有待，结交须赋爱莲诗。
五友诗 其四 菊
作者：薛瑄
朝代：明

一气萧森百草黄，独留此物傲秋光。霜从降后殊多艳，风不来时亦自香。诗客采英秋得句，佳人倚竹暮凝妆。岁寒惟有乌台客，共保芳根近画堂。
五友诗·竹
作者：薛瑄
朝代：明

此君风致自疏疏，相近相亲慰索居。玩目每看高节长，留情深托寸心虚。清脩饱历风霜久，浓渥深承雨露馀。好在百年无剪伐，剩看新笋上霄衢。宪府孤根别占春，清标潇洒离风尘。南州花思偏留客，东閤诗情解动人。玉管吹香风力软，冰壶涵影月华新。坐令怀抱深如许，暗想调羹事业亲。一自移根远谷来，便添清兴满乌台。羲娥驭日光风转，青女飞霜绝艳开。每忆瑶琴翻雅调，谩充骚佩慰高怀。同心托契应非浅，细看流年雨露栽。一气萧森百草黄，独留此物傲秋光。霜从降后殊多艳，风不来时亦自香。诗客采英秋得句，佳人倚竹暮凝妆。岁寒惟有乌台客，共保芳根近画堂。芰荷相并满青池，不受飞尘半点缁。高盖每看浓露集，曲房一任好风吹。天姿不假雕镌力，妙色多应造化奇。静立亭亭如有待，结交须赋爱莲诗。
五盘山
作者：薛瑄
朝代：明

五盘何艰哉，石磴绕山腹。诘屈入云霞，回互下崖谷。嗟彼远道人，陟降劳筋骨。跋马登层巅，悠然注远目。惟见山色高，似觉地势促。蜀道古艰险，兹险甲西蜀。忆我去春来，山山正芬馥。今夏喜北归，四月暑未燠。兹山得再过，颇快登览欲。前驿望黄坝，苍苍但云木。
人日立春
作者：薛瑄
朝代：明

人日逢春日，韶华此又新。暂归持斧客，犹是读书人。别久交游敬，年深骨肉亲。升平占霁景，爱国赋诗频。
仪真三咏
作者：薛瑄
朝代：明

东南水陆会真州，河朔风云拱上游。潮落瓜洲远渡出，天连扬子大江流。迎銮镇古名犹在，解剑桥荒事已休。多少繁华成俯仰，万家烟火不胜秋。闻道真州景物多，晚秋时节偶来过。蒹葭暮雨连沧海，杨柳西风落漕河。晓岸帆樯南客舫，夜船灯火北人歌。寓居候馆情无限，一寸丹心奈尔何。大江分派入仪真，杨柳人家夹去津。舟楫东南来贡赋，衣冠西北会星辰。云通赤岸天多雨，境接沧溟地不尘。欲问东园无故老，苦吟搔首向风频。
仪真三咏·其一
作者：薛瑄
朝代：明

东南水陆会真州，河朔风云拱上游。潮落瓜洲远渡出，天连扬子大江流。迎銮镇古名犹在，解剑桥荒事已休。多少繁华成俯仰，万家烟火不胜秋。
仪真三咏·其三
作者：薛瑄
朝代：明

大江分派入仪真，杨柳人家夹去津。舟楫东南来贡赋，衣冠西北会星辰。云通赤岸天多雨，境接沧溟地不尘。欲问东园无故老，苦吟搔首向风频。
仪真三咏·其二
作者：薛瑄
朝代：明

闻道真州景物多，晚秋时节偶来过。蒹葭暮雨连沧海，杨柳西风落漕河。晓岸帆樯南客舫，夜船灯火北人歌。寓居候馆情无限，一寸丹心奈尔何。
作息吟
作者：薛瑄
朝代：明

向晚群动息，向晓群动作。群动作息间，乃是先天学。
修武怀古二首
作者：薛瑄
朝代：明

春过宁邑马行迟，揽辔东风眺望时。淬剑池留中散迹，承恩镇驻武王师。刘伶醒酒台犹在，汉献封公冢谩遗。七世同居良亦少，至今人咏义夫诗。宁邑南边颖水流，勒兵周武几经秋。黄崖石古烟云合，青口山深草树稠。百佛谩存岩畔迹，七真无复洞中游。循良卫飒今何似，犹有高名播九州。
修武怀古二首·其一
作者：薛瑄
朝代：明

春过宁邑马行迟，揽辔东风眺望时。淬剑池留中散迹，承恩镇驻武王师。刘伶醒酒台犹在，汉献封公冢谩遗。七世同居良亦少，至今人咏义夫诗。
修武怀古二首·其二
作者：薛瑄
朝代：明
体裁：七言律诗

宁邑南边颍水流，勒兵周武几经秋。黄崖石古烟云合，青口山深草树稠。百佛谩存岩畔迹，七真无复洞中游。循良卫飒今何似，犹有高名播九州。
修武怀古二首·其二
作者：薛瑄
朝代：明

宁邑南边颖水流，勒兵周武几经秋。黄崖石古烟云合，青口山深草树稠。百佛谩存岩畔迹，七真无复洞中游。循良卫飒今何似，犹有高名播九州。
借马简赵驸马
作者：薛瑄
朝代：明

鞲来白马锦鞍鞯，骑向天街送表笺。霜鬣萧萧频揽辔，银蹄剥剥不须鞭。满身香汗生微雪，一路清风散晓烟。有马借人今复见，神京戚里最称贤。
偶坐道傍独树下看山
作者：薛瑄
朝代：明
体裁：七言律诗

独树道边清影密，偶来閒坐已多时。尘劳扰扰于人厌，山势亭亭与客宜。远谷蒸云能变化，乱峰联碧自逶迤。褰衣便欲寻幽胜，只恐山灵解勒移。
偶坐道傍独树下看山
作者：薛瑄
朝代：明

独树道边清影密，偶来閒坐已多时。尘劳扰扰於人厌，山势亭亭与客宜。远谷蒸云能变化，乱峰联碧自逶迤。褰衣便欲寻幽胜，只恐山灵解勒移。
偶题
作者：薛瑄
朝代：明

磊磊落落塞胸臆，推荡始觉心和平。丈夫志量包宇宙，细故那得风波生。
元夕寄故乡诸友八首
作者：薛瑄
朝代：明

故乡千里隔关河，好景年年客里过。又见元宵春一度，红灯几点月明多。乡人新自故乡来，千里鱼书手自开。闻道家山风景好，玉笙吹月共徘徊。寂寂闲门掩月华，春街儿女任諠哗。窗前坐久银灯烬，首首诗成只忆家。莫道他乡胜故乡，思归一日九回肠。元宵忽共乡人语，为写新诗寄上庠。思乡无日不关情，况复春灯对月明。欲作家书附回使，归心先过洛阳城。旧说归期已失期，更逢佳节倍相思。交亲若问今何似，客里春来困酒卮。中州何事重留连，忆别诸公已半年。迟我河汾看春色，百花深处酒如泉。回首乡关入梦频，马蹄踏尽几年春。客中胆气峥嵘甚，肯把明珠漫赠人。
元夕寄故乡诸友八首·其一
作者：薛瑄
朝代：明

故乡千里隔关河，好景年年客里过。又见元宵春一度，红灯几点月明多。
元夕寄故乡诸友八首·其七
作者：薛瑄
朝代：明

中州何事重留连，忆别诸公已半年。迟我河汾看春色，百花深处酒如泉。
元夕寄故乡诸友八首·其三
作者：薛瑄
朝代：明

寂寂闲门掩月华，春街儿女任諠哗。窗前坐久银灯烬，首首诗成只忆家。
元夕寄故乡诸友八首·其二
作者：薛瑄
朝代：明

乡人新自故乡来，千里鱼书手自开。闻道家山风景好，玉笙吹月共徘徊。
元夕寄故乡诸友八首·其五
作者：薛瑄
朝代：明

思乡无日不关情，况复春灯对月明。欲作家书附回使，归心先过洛阳城。
元夕寄故乡诸友八首·其八
作者：薛瑄
朝代：明

回首乡关入梦频，马蹄踏尽几年春。客中胆气峥嵘甚，肯把明珠漫赠人。
元夕寄故乡诸友八首·其六
作者：薛瑄
朝代：明

旧说归期已失期，更逢佳节倍相思。交亲若问今何似，客里春来困酒卮。
元夕寄故乡诸友八首·其四
作者：薛瑄
朝代：明

莫道他乡胜故乡，思归一日九回肠。元宵忽共乡人语，为写新诗寄上庠。
元氏咏古
作者：薛瑄
朝代：明

太行西望翠成堆，白石诸峰爽气来。元震剑锋留石刻，李躬书院长青苔。磨磐南接田文墓，槐木东连汉将台。独羡三公神异久，会钟英杰位台阶。
兖州人日二首
作者：薛瑄
朝代：明

去年西蜀逢人日，人日今春客兖州。行止可应无定迹，岁华仍复易周流。驿亭尽日风顿起，官路漫天雪未休。南到彭城祗几驿，天晴拟放吕梁舟。驿亭窗户总光辉，人日纷纷雪乱飞。关塞有兵皆冻合，园林无树不春归。风威肃肃朝来静，云叶飘飘晚渐稀。清兴此时谁与适，论心殊觉故交违。
兖州人日二首·其一
作者：薛瑄
朝代：明

去年西蜀逢人日，人日今春客兖州。行止可应无定迹，岁华仍复易周流。驿亭尽日风顿起，官路漫天雪未休。南到彭城祗几驿，天晴拟放吕梁舟。
兖州人日二首·其二
作者：薛瑄
朝代：明

驿亭窗户总光辉，人日纷纷雪乱飞。关塞有兵皆冻合，园林无树不春归。风威肃肃朝来静，云叶飘飘晚渐稀。清兴此时谁与适，论心殊觉故交违。
兖州道中
作者：薛瑄
朝代：明

敷土名传旧兖州，山川遗迹快追游。泗沂冻解波犹浅，凫峄春回翠欲流。野火碑馀秦相国，闷宫诗颂鲁诸侯。悬知尼父当年志，梦寐长思见盛周。
入徐州境
作者：薛瑄
朝代：明

春首及徐方，行来道路长。残冰馀积水，霁雪带连冈。远野通淮甸，悬流近吕梁。征鞍行可解，不日上舟航。
入湖南界
作者：薛瑄
朝代：明

行尽中州地，湖南境界初。渐闻人语异，更讶鸟音殊。溪谷多栽稻，池塘尽养鱼。山村聊借宿，风月夜堂虚。
公安咏古
作者：薛瑄
朝代：明

古砌长衢满绿苔，疏篱多傍水边栽。欲知何处怀平仲，老竹荒祠风雨来。
兰陵怀古
作者：薛瑄
朝代：明

早发郯子国，午至兰陵邑。兰陵久已荒，禾黍带荆棘。惟有古寺存，径入林影密。老僧知我来，出门远候立。下马问往事，为我指遗迹。苍茫古城东，墓有荀卿石。我欲往寻之，还为野水隔。忆昔周室卑，蛮荆凌上国。兹邑乃其疆，人物殊烜赫。寂寞千载馀，浮云空古色。如何当日贤，重有逃䜛责。只今文字存，尚为人指摘。鞭马舍之去，极目远天碧。
兰陵怀古
作者：薛瑄
朝代：明
体裁：古风

早发郯子国，午至兰陵邑。兰陵久已荒，禾黍带荆棘。惟有古寺存，径入林影密。老僧知我来，出门远候立。下马问往事，为我指遗迹。苍茫古城东，墓有荀卿石。我欲往寻之，还为野水隔。忆昔周室卑，蛮荆凌上国。兹邑乃其疆，人物殊烜赫。寂寞千载馀，浮云空古色。如何当日贤，重有逃谗责。只今文字存，尚为人指摘。鞭马舍之去，极目远天碧。
兴让里
作者：薛瑄
朝代：明

岐阳日色正辉辉，才被馀光便息机。却把争田为弃土，顿令江汉总思归。
兴隆寺
作者：薛瑄
朝代：明

百尺高台接女墙，梵王楼阁白云乡。窗开北极星光近，帘捲西山爽气凉。远岸风芦秋瑟瑟，满城烟树晚苍苍。因知一气乾坤大，并觉身心入混茫。
内阁用唐人韵简徐李许三学士
作者：薛瑄
朝代：明

黄阁文章万丈辉，青霄閒看鸟云飞。巍峨凤阙凌云迥，宛转銮坡到客稀。屡草黄麻依紫极，常联玉笋侍彤闱。却惭老大承天宠，一字何曾补衮衣。
再咏汶上分司二小柏
作者：薛瑄
朝代：明

一回相见一回高，夹砌行看翠叶交。伟器定如房与杜，相期耸壑更昂霄。
再怀沅州五友五首
作者：薛瑄
朝代：明

沅阳清气满乌台，为有脩篁绕户栽。两载好风明月夜，新诗谁对此君裁。无端诗兴远谁添，红白双梅倚画檐。千里中州风雪夜，一窗清月忆湘南。帘捲秋风绕砌花，沅阳几对昔年华。关山白露三千里，谁采金英泛紫霞。持赠曾同驿使梅，纫香聊尔意徘徊。当时九畹花应在，几向光风烂漫开。薜荔阑边绿锦池，竹亭深坐晚凉时。忽成远道空劳想，秀色天香发向谁。
再怀沅州五友五首·其一
作者：薛瑄
朝代：明

沅阳清气满乌台，为有脩篁绕户栽。两载好风明月夜，新诗谁对此君裁。
再怀沅州五友五首·其三
作者：薛瑄
朝代：明

帘捲秋风绕砌花，沅阳几对昔年华。关山白露三千里，谁采金英泛紫霞。
再怀沅州五友五首·其二
作者：薛瑄
朝代：明

无端诗兴远谁添，红白双梅倚画檐。千里中州风雪夜，一窗清月忆湘南。
再怀沅州五友五首·其五
作者：薛瑄
朝代：明

薜荔阑边绿锦池，竹亭深坐晚凉时。忽成远道空劳想，秀色天香发向谁。
再怀沅州五友五首·其四
作者：薛瑄
朝代：明

持赠曾同驿使梅，纫香聊尔意徘徊。当时九畹花应在，几向光风烂漫开。
再用前韵
作者：薛瑄
朝代：明

钟山南望凤凰台，山下平湖一镜开。近岸紫骝穿柳去，沿堤画舫采菱来。山禽将子飞还止，水鸟衔鱼去复回。无限太平门外景，神游何必访仙垓。
再用前韵三首
作者：薛瑄
朝代：明

风纪都应属内台，官清公道一时开。科条自是明天讨，门馆何由有货来。声誉已知驰峻极，文章况复动昭回。不须遍揽江湘辔，坐见澄清匝九垓。廷尉刑曹与柏台，高门俱对碧湖开。天涵波影閒云度，雨杂泉声爽气来。此日官僚联辔入，往年鹓鹭候朝回。近来执法尤宣朗，应佐阳光烛九垓。刑曹理寺近乌台，坐对湖山画障开。芳草有情还渐长，好风无约自频来。移文谩想高人去，联骑频同上客回。为恋明时归未得，思亲空复诵南垓。
再用前韵三首·其一
作者：薛瑄
朝代：明

风纪都应属内台，官清公道一时开。科条自是明天讨，门馆何由有货来。声誉已知驰峻极，文章况复动昭回。不须遍揽江湘辔，坐见澄清匝九垓。
再用前韵三首·其三
作者：薛瑄
朝代：明

刑曹理寺近乌台，坐对湖山画障开。芳草有情还渐长，好风无约自频来。移文谩想高人去，联骑频同上客回。为恋明时归未得，思亲空复诵南垓。
再用前韵三首·其二
作者：薛瑄
朝代：明

廷尉刑曹与柏台，高门俱对碧湖开。天涵波影閒云度，雨杂泉声爽气来。此日官僚联辔入，往年鹓鹭候朝回。近来执法尤宣朗，应佐阳光烛九垓。
再用阴字韵简张都宪
作者：薛瑄
朝代：明

好风乍起扫轻阴，清思撩人不自禁。与客便倾花下酒，放怀宁惜橐中金。高情肯负年华泰，交谊难忘岁月深。春兴不知凡几首，长吟因见古人心。
冬夜怀魏希文
作者：薛瑄
朝代：明

冬夜气何厉，冰雪辉前楹。单居不能寐，怀我旧友生。行云去不息，宾鸿各时征。两情旷难合，欲语谁当听。惟有寒月光，见予心宇清。展转遂至旦，远思徒营营。
冬至二首
作者：薛瑄
朝代：明

九野苍苍閟太阴，重渊脉脉动天心。庖牺易有千年画，康节诗存半夜吟。忽向静中闻虩虩，却从无处见森森。固知一气何曾息，秪是天根辩古今。万古天开只此时，却怜春意正如丝。群生已向无中见，一气还从静处移。匝地寒风徒凛凛，行天化日渐迟迟。吾心欲说知何似，静里仍含未动机。
冬至二首·其一
作者：薛瑄
朝代：明

九野苍苍閟太阴，重渊脉脉动天心。庖牺易有千年画，康节诗存半夜吟。忽向静中闻虩虩，却从无处见森森。固知一气何曾息，秪是天根辩古今。
冬至二首·其二
作者：薛瑄
朝代：明

万古天开只此时，却怜春意正如丝。群生已向无中见，一气还从静处移。匝地寒风徒凛凛，行天化日渐迟迟。吾心欲说知何似，静里仍含未动机。
冰解舟发
作者：薛瑄
朝代：明

春冰涣然释，春流复溶溶。解缆盂城驿，百尺牵东风。连翩大舸来，峨峨挂飞篷。登舻恣春览，烟华正濛濛。泽国旷无际，重湖渺难穷。渐觉高邮北，行及广陵东。所过足清眺，舟人莫匆匆。
凤凰台歌次虚庵韵
作者：薛瑄
朝代：明

吾闻凤鸟不与凡禽栖，隆周之时曾集丰镐西。锵然一鸣向人世，喧啾百鸟不敢争与啼。昔有名臣黄霸生汉世，治民之才迥与时流异。颍川出守曾几何，休风数感灵禽至。灵禽文彩明山川，和音哕哕闻中天。遂筑高台表神异，台空凤去馀千年。只今坏埒才数尺，野鸟纷纷竞来集。简册空存纪瑞年，荆榛不复快睹迹。我来跋马登高丘，荒台已远犹回头。为忆循良心耿耿，缅怀瑞物情悠悠。凤台凤台重披访，往事何须空怏怅。方今圣明治理登俊良，会见一朝飞去青云上。
出京师二首
作者：薛瑄
朝代：明

孤臣泣血省愆尤，诏释羁缧出凤州。满目山光迎马首，一鞭归思绕林丘。罢官已是安时命，报国空惊不自筹。遥想到家春已暮，麦黄蚕老稼盈畴。久知樗散是非才，卅载超迁历寺台。松柏每期冬雪茂，杏花不逐艳阳开。数茎白发还禁老，一寸丹心未觉灰。此日为农归故里，河汾岁晚兴悠哉。
出京师二首·其一
作者：薛瑄
朝代：明

孤臣泣血省愆尤，诏释羁缧出凤州。满目山光迎马首，一鞭归思绕林丘。罢官已是安时命，报国空惊不自筹。遥想到家春已暮，麦黄蚕老稼盈畴。
出京师二首·其二
作者：薛瑄
朝代：明

久知樗散是非才，卅载超迁历寺台。松柏每期冬雪茂，杏花不逐艳阳开。数茎白发还禁老，一寸丹心未觉灰。此日为农归故里，河汾岁晚兴悠哉。
出汉口五首
作者：薛瑄
朝代：明

扁舟泛泛野湖平，岸转奔流近汉城。满目江山如画里，留题多少旧才名。万里长江滚滚来，楚山凝碧树如苔。扁舟横渡浪花急，一席好风何快哉。汉江南合楚江流，新涨兼天雪浪浮。黄鹤不来仙已去，舟人犹指旧时楼。万里沧江水自东，武昌烟树晚朦胧。独持宪节匆匆过，兴忆南楼夜月中。人家楼阁枕江烟，江上危樯泊万船。欲问当年无故老，青山依旧水连天。
出汉口五首·其一
作者：薛瑄
朝代：明

扁舟泛泛野湖平，岸转奔流近汉城。满目江山如画里，留题多少旧才名。
出汉口五首·其三
作者：薛瑄
朝代：明

汉江南合楚江流，新涨兼天雪浪浮。黄鹤不来仙已去，舟人犹指旧时楼。
出汉口五首·其二
作者：薛瑄
朝代：明

万里长江滚滚来，楚山凝碧树如苔。扁舟横渡浪花急，一席好风何快哉。
出汉口五首·其五
作者：薛瑄
朝代：明

人家楼阁枕江烟，江上危樯泊万船。欲问当年无故老，青山依旧水连天。
出汉口五首·其四
作者：薛瑄
朝代：明

万里沧江水自东，武昌烟树晚朦胧。独持宪节匆匆过，兴忆南楼夜月中。
出汉口至大江追忆往事有感而作
作者：薛瑄
朝代：明

武昌城对汉阳城，城下长江漫漫平。二十年前曾过此，烟波一望不胜情。
出自城北门
作者：薛瑄
朝代：明

出自城北门，周览快心目。峨峨钟阜青，漫漫平湖绿。木依长堤茂，树隐芳洲曲。缥缈天际楼，高下林间屋。遥遥江上山，连连远岫出。江山自雄奇，帝里在经复。佳丽从古然，嘉气方葱郁。官署何岩岩，列宇面山麓。偶兹吏隐兼，颇遂萧散欲。超哉复超哉，白云自相逐。
出金陵
作者：薛瑄
朝代：明

金陵宿雨霁，杲杲秋日明。缪承北阙召，促装出西城。追随冠盖集，酌别临江亭。徘徊不能别，去住难为情。挂席晓风发，解缆早潮生。抗手谢送者，令人意难平。所愿各努力，令德崇端贞。
函谷关
作者：薛瑄
朝代：明

嬴秦烈焰掩全齐，谁遣君侯更向西。关上月明关下路，英雄千古怨晨鸡。
刘广文携酒饯行
作者：薛瑄
朝代：明

先人馆下老门生，三十年来故旧情。今日相逢头已白，殷勤载酒问归程。
北归有喜而赋
作者：薛瑄
朝代：明

驻节西川仅一年，北归恩自九重天。非才岂敢妨贤路，无补空惭费俸钱。为客载添新白发，到家还阅旧青编。急流勇退应难及，千载高风尚凛然。
十二景为衍圣公孔彦缙赋二十四首 其一 小亭花雨
作者：薛瑄
朝代：明

小结茅亭垒石台，绕亭时雨百花开。一襟道气清如许，更挹幽香满座来。
十二景为衍圣公孔彦缙赋二十四首 其七 桐井甘泉
作者：薛瑄
朝代：明

千章嘉树古梧森，一窟寒泉碧甃深。静扫浓阴汲脩绠，清泠长是涤尘心。
十二景为衍圣公孔彦缙赋二十四首 其三 夹道槐云
作者：薛瑄
朝代：明

夹道槐根孔世家，两行飞盖影欹斜。要承浓渥千年荫，不爱秋黄八月花。
十二景为衍圣公孔彦缙赋二十四首 其九 海棠缀锦
作者：薛瑄
朝代：明

长笑时人爱海棠，芳姿何事近宫墙。自缘要识东风面，任遣花神缀锦妆。
十二景为衍圣公孔彦缙赋二十四首 其二十一 古墙秀柏
作者：薛瑄
朝代：明

曲阜城中夫子墙，墙头老柏正苍苍。托根终古同元气，未许抡材作栋梁。
十二景为衍圣公孔彦缙赋二十四首 其二十三 方沼瑞莲
作者：薛瑄
朝代：明

珍重当年太极翁，曾将道笔写清通。孔门自是传心者，还向方池看夏红。
十二景为衍圣公孔彦缙赋二十四首 其五 兰阶清露
作者：薛瑄
朝代：明

零露瀼瀼带晓浓，绕阶晴霁转光风。云仍对此琴三弄，还与宣尼古调同。
十二景为衍圣公孔彦缙赋二十四首 其十一 萱草堆金
作者：薛瑄
朝代：明

绿带春深近北堂，更看红锦烂天香。国风千古遗诗在，对此应知百虑忘。
十二景为衍圣公孔彦缙赋二十四首 其十七 苔石叠翠
作者：薛瑄
朝代：明

山骨移来带藓痕，层峦叠巘势飞翻。杏花坛里三春雨，疑是岩间一片云。
十二景为衍圣公孔彦缙赋二十四首 其十三 松窗皓月
作者：薛瑄
朝代：明

拂窗凉籁起秋声，绮席流光皓月明。却忆邹轲谈夜气，此时心迹已双清。
十二景为衍圣公孔彦缙赋二十四首 其十九 花圃繁红
作者：薛瑄
朝代：明

煖云无力趁东风，小圃芳菲一径通。若问人间真太极，便应携手看春红。
十二景为衍圣公孔彦缙赋二十四首 其十五 竹坞凉风
作者：薛瑄
朝代：明

半亩琅玕出短墉，煖烟轻雾碧阴重。开门净扫苍苔坐，细叶萧萧引好风。
十二景为衍圣公孔彦缙赋二十四首·其二
作者：薛瑄
朝代：明

曾过君家饮小亭，醉看红雨湿春馨。别来生意应如昨，长对东风阅圣经。
十二景为衍圣公孔彦缙赋二十四首·其二十
作者：薛瑄
朝代：明

参天乔木圣公家，应爱春风满圃花。还似濂溪窗外草，一般生意浩无涯。
十二景为衍圣公孔彦缙赋二十四首·其二十二
作者：薛瑄
朝代：明

根蟠厚地干参天，还合宫墙不记年。遥想杏坛传道日，唯应此木见三千。
十二景为衍圣公孔彦缙赋二十四首·其二十四
作者：薛瑄
朝代：明

玉井空传太华峰，何如方沼看新红。浇培更有如船藕，渣滓都归浑化中。
十二景为衍圣公孔彦缙赋二十四首·其八
作者：薛瑄
朝代：明

树环嘉木桐阴合，井冽寒泉地脉通。彩凤九霄应有待，道源千古自无穷。
十二景为衍圣公孔彦缙赋二十四首·其六
作者：薛瑄
朝代：明

九畹移来遍孔家，芳丛时遣石阑遮。故应天意怜香洁，玉露年年润好花。
十二景为衍圣公孔彦缙赋二十四首·其十
作者：薛瑄
朝代：明

绿烟初散锦霞空，绰约仙人半醉中。莫怪海棠颜色丽，等閒红紫尽春风。
十二景为衍圣公孔彦缙赋二十四首·其十二
作者：薛瑄
朝代：明

自是春风造化机，织成锦翠烂相依。细看一种生生意，真宰无言识者稀。
十二景为衍圣公孔彦缙赋二十四首·其十八
作者：薛瑄
朝代：明

气通霄汉润通泉，融结还从太古年。数点青螺云起处，散为霖雨遍山川。
十二景为衍圣公孔彦缙赋二十四首·其十六
作者：薛瑄
朝代：明

戴雨含烟一径幽，每从长夏数追游。浓阴深处不知暑，秪觉凉风似水流。
十二景为衍圣公孔彦缙赋二十四首·其十四
作者：薛瑄
朝代：明

画堂松月夜窗虚，宴坐澄心一卷书。莫道画前元有易，静中天理亦森如。
十二景为衍圣公孔彦缙赋二十四首·其四
作者：薛瑄
朝代：明

数仞宫墙一路深，屯云交翠落青阴。红尘十丈知何处，秪引薰风养道心。
十二景为衍圣公孔彦缙赋二十四首·小亭花雨
作者：薛瑄
朝代：明

小结茅亭垒石台，绕亭时雨百花开。一襟道气清如许，更挹幽香满座来。曾过君家饮小亭，醉看红雨湿春馨。别来生意应如昨，长对东风阅圣经。夹道槐根孔世家，两行飞盖影欹斜。要承浓渥千年荫，不爱秋黄八月花。数仞宫墙一路深，屯云交翠落青阴。红尘十丈知何处，秪引薰风养道心。零露瀼瀼带晓浓，绕阶晴霁转光风。云仍对此琴三弄，还与宣尼古调同。九畹移来遍孔家，芳丛时遣石阑遮。故应天意怜香洁，玉露年年润好花。千章嘉树古梧森，一窟寒泉碧甃深。静扫浓阴汲脩绠，清泠长是涤尘心。树环嘉木桐阴合，井冽寒泉地脉通。彩凤九霄应有待，道源千古自无穷。长笑时人爱海棠，芳姿何事近宫墙。自缘要识东风面，任遣花神缀锦妆。绿烟初散锦霞空，绰约仙人半醉中。莫怪海棠颜色丽，等閒红紫尽春风。绿带春深近北堂，更看红锦烂天香。国风千古遗诗在，对此应知百虑忘。自是春风造化机，织成锦翠烂相依。细看一种生生意，真宰无言识者稀。拂窗凉籁起秋声，绮席流光皓月明。却忆邹轲谈夜气，此时心迹已双清。画堂松月夜窗虚，宴坐澄心一卷书。莫道画前元有易，静中天理亦森如。半亩琅玕出短墉，煖烟轻雾碧阴重。开门净扫苍苔坐，细叶萧萧引好风。戴雨含烟一径幽，每从长夏数追游。浓阴深处不知暑，秪觉凉风似水流。山骨移来带藓痕，层峦叠巘势飞翻。杏花坛里三春雨，疑是岩间一片云。气通霄汉润通泉，融结还从太古年。数点青螺云起处，散为霖雨遍山川。煖云无力趁东风，小圃芳菲一径通。若问人间真太极，便应携手看春红。参天乔木圣公家，应爱春风满圃花。还似濂溪窗外草，一般生意浩无涯。曲阜城中夫子墙，墙头老柏正苍苍。托根终古同元气，未许抡材作栋梁。根蟠厚地干参天，还合宫墙不记年。遥想杏坛传道日，唯应此木见三千。珍重当年太极翁，曾将道笔写清通。孔门自是传心者，还向方池看夏红。玉井空传太华峰，何如方沼看新红。浇培更有如船藕，渣滓都归浑化中。
华山
作者：薛瑄
朝代：明

马首嵯峨见华山，三峰削玉最高寒。层阴旧接黄河水，秀色长连紫气关。只有烟霞生涧谷，总无尘土翳林峦。西还更与山灵约，拟上云梯仔细看。
华清宫
作者：薛瑄
朝代：明

天宝承平奈乐何，华清宫殿郁嵯峨。朝元閤峻临秦岭，羯鼓楼高俯渭河。玉笛长飘云外曲，霓裳间舞月中歌。祗今惟有温泉水，呜咽声中感怨多。
南京十咏 其一 钟山叠翠
作者：薛瑄
朝代：明

自是皇都第一山，峰峦高下似龙蟠。岚光翠满金银阙，秀气青连虎豹关。瑶草不随秋意老，琪林长共晓霜寒。年年涧谷蒸云气，散作甘霖宇宙间。
南京十咏 其七 江东古渡
作者：薛瑄
朝代：明

江东门外大江头，古渡微茫接远洲。月窟殊方通上国，云帆大舸满中流。垂杨芳草三春暮，红蓼黄芦两岸秋。顾我济川才思少，几回临想兴悠悠。
南京十咏 其三 淮清柳色
作者：薛瑄
朝代：明

淮清桥下水连空，桥畔依依柳色浓。香絮有情皆作雪，柔丝无力尽含风。楼台掩映深春后，市井凄迷暮雨中。近水向阳千万树，年年长是发生同。
南京十咏 其九 朝阳晓望
作者：薛瑄
朝代：明

朝阳楼阁倚天开，日驭朝看海上来。晴旭乍分龙虎势，清光已满凤凰台。御沟水向东华转，仙禁云从北苑回。玄圃瀛洲真在望，不须方外觅蓬莱。
南京十咏 其二 玄武波澄
作者：薛瑄
朝代：明

北湖清浊自天开，势恊龙图一水来。百里烟霞环岛屿，绕城波浪动楼台。九霄气迥通银汉，五夜天低转斗魁。绝胜蓬莱山下水，洪源终古不尘埃。
南京十咏 其五 石城霁景
作者：薛瑄
朝代：明

郭外云开见石城，绿苔经雨自层层。明时正是龙飞地，终古犹存虎踞形。万里长江通海白，三山远岫入天青。登临不尽千年意，拟与丹崖共结盟。
南京十咏 其八 长江秋色
作者：薛瑄
朝代：明

长江浩浩绕神京，霜落烟波万里清。灏气西来通滟滪，寒潮东下接沧溟。几行雁影涵空碧，两岸芦花映月明。西塞山前秋色里，夕阳惟听棹歌声。
南京十咏 其六 凤台春晓
作者：薛瑄
朝代：明

金陵千尺凤凰台，台上春云向晓开。绿草雨馀淮甸合，青山崖转楚江回。谪仙此日知何在，丽句当年未易裁。定鼎只今逢有道，九苞行复自天来。
南京十咏 其十 鸡寺晚钟
作者：薛瑄
朝代：明

上方台殿翠微中，石磴盘崖一径通。客至有风还扫榻，僧来不语自鸣钟。竹窗下见浮云白，祗树斜临返照红。自笑无生浑未学，懒从方外共谈空。
南京十咏 其四 卞壸神祠
作者：薛瑄
朝代：明

晋室人才数俊髦，艰危深感与时遭。君臣义大如天地，父子生轻似羽毛。昭代旌忠时飨盛，丰碑镌德古祠高。想应当日偷生者，才入脩门意自劳。
南京十咏·钟山叠翠
作者：薛瑄
朝代：明

自是皇都第一山，峰峦高下似龙蟠。岚光翠满金银阙，秀气青连虎豹关。瑶草不随秋意老，琪林长共晓霜寒。年年涧谷蒸云气，散作甘霖宇宙间。北湖清浊自天开，势恊龙图一水来。百里烟霞环岛屿，绕城波浪动楼台。九霄气迥通银汉，五夜天低转斗魁。绝胜蓬莱山下水，洪源终古不尘埃。淮清桥下水连空，桥畔依依柳色浓。香絮有情皆作雪，柔丝无力尽含风。楼台掩映深春后，市井凄迷暮雨中。近水向阳千万树，年年长是发生同。晋室人才数俊髦，艰危深感与时遭。君臣义大如天地，父子生轻似羽毛。昭代旌忠时飨盛，丰碑镌德古祠高。想应当日偷生者，才入脩门意自劳。郭外云开见石城，绿苔经雨自层层。明时正是龙飞地，终古犹存虎踞形。万里长江通海白，三山远岫入天青。登临不尽千年意，拟与丹崖共结盟。金陵千尺凤凰台，台上春云向晓开。绿草雨馀淮甸合，青山崖转楚江回。谪仙此日知何在，丽句当年未易裁。定鼎只今逢有道，九苞行复自天来。江东门外大江头，古渡微茫接远洲。月窟殊方通上国，云帆大舸满中流。垂杨芳草三春暮，红蓼黄芦两岸秋。顾我济川才思少，几回临想兴悠悠。长江浩浩绕神京，霜落烟波万里清。灏气西来通滟滪，寒潮东下接沧溟。几行雁影涵空碧，两岸芦花映月明。西塞山前秋色里，夕阳惟听棹歌声。朝阳楼阁倚天开，日驭朝看海上来。晴旭乍分龙虎势，清光已满凤凰台。御沟水向东华转，仙禁云从北苑回。玄圃瀛洲真在望，不须方外觅蓬莱。上方台殿翠微中，石磴盘崖一径通。客至有风还扫榻，僧来不语自鸣钟。竹窗下见浮云白，祗树斜临返照红。自笑无生浑未学，懒从方外共谈空。
南京端午
作者：薛瑄
朝代：明

端阳令节客南京，迁擢频年荷宠荣。内扇几沾当日赐，宫衣曾有旧时名。从教绿柳含风细，且喜红葵照眼明。为报鹓行旧知己，一卿赢得鬓星星。
博浪沙
作者：薛瑄
朝代：明

大眼由来视独夫，恳怀忠义报凶渠。英谋已自输曹沫，只恨当时中副车。
卜居后简陈广文
作者：薛瑄
朝代：明

转蓬天地欲何如，又向中州买屋居。岘首诗人王粲宅，南阳豪杰孔明庐。行藏秪想前贤迹，事业惟存往日书。赖有知音陈掌教，时能相顾慰萧疏。
卢主事具庆堂
作者：薛瑄
朝代：明

卢子古名族，几年家大梁。未为观国士，已作奉亲堂。乔木侵檐密，芳花绕户香。春风长满座，永日但称觞。
卢沟桥
作者：薛瑄
朝代：明

沙水相荡潏，晴宵飞彩虹。阑干临极浦，华表撼高风。爽气西山秀，祥云北阙浓。南征从北发，归拟驻华骢。
卢溪冬夜五首
作者：薛瑄
朝代：明

几度官船过武溪，匆匆都未有留题。今来驻节当寒夜，绛烛红炉兴不迷。曲曲清江节节山，霜台分外朔风寒。寸心祗与梅争白，颇觉苍颜称铁冠。江县萧条岁欲除，溪山寥落野人居。九重时复行宽令，使者徵求忍蠹渔。夜深风雪响侵门，绣被熏来睡正温。忽念中林有樵者，独惭馀煖未能分。久客霜风入缊袍，壮心犹倚剑吹毛。武溪溪上乌台夜，猛虎一声山月高。
卢溪冬夜五首·其一
作者：薛瑄
朝代：明

几度官船过武溪，匆匆都未有留题。今来驻节当寒夜，绛烛红炉兴不迷。
卢溪冬夜五首·其三
作者：薛瑄
朝代：明

江县萧条岁欲除，溪山寥落野人居。九重时复行宽令，使者徵求忍蠹渔。
卢溪冬夜五首·其二
作者：薛瑄
朝代：明

曲曲清江节节山，霜台分外朔风寒。寸心祗与梅争白，颇觉苍颜称铁冠。
卢溪冬夜五首·其五
作者：薛瑄
朝代：明

久客霜风入缊袍，壮心犹倚剑吹毛。武溪溪上乌台夜，猛虎一声山月高。
卢溪冬夜五首·其四
作者：薛瑄
朝代：明

夜深风雪响侵门，绣被熏来睡正温。忽念中林有樵者，独惭馀煖未能分。
卫河咏古
作者：薛瑄
朝代：明
体裁：七言律诗

卫河冰泮绿波匀，南野春回翠麦新。淇竹旧曾歌睿圣，柏舟犹自咏夫人。太师遗表当官路，西伯荒台在水滨。靡靡遗音今已矣，东风依旧鸟声频。
卫河舟中怀古
作者：薛瑄
朝代：明

衰草芜城澹月辉，河流虽是昔人非。北门锁钥输平仲，南渡兵车数岳飞。汴水风高霜落木，吴山秋晚露沾衣。当时故老知何限，空抱遗忠赋式微。
却赠
作者：薛瑄
朝代：明

有人情重赠尤多，奈我中心义理何。纵使尽添齐楚富，一身之外总为他。
又怀五友五首 其一 莲
作者：薛瑄
朝代：明

谁识当年周茂叔，爱莲别是一般心。沅州宪府花如锦，回首蛮山万叠深。
又怀五友五首 其三 兰
作者：薛瑄
朝代：明

九畹曾怀楚客骚，不堪沅澧去人遥。多情只有当时佩，别后清香尚未消。
又怀五友五首 其二 菊
作者：薛瑄
朝代：明

铁冠不受晚风寒，采得幽香静处看。幸自托根今得所，栽培应有露团团。
又怀五友五首 其五 竹
作者：薛瑄
朝代：明

柏台清绝爱疏茎，踏影攀枝绕砌行。卫水舟中风雪夜，梦回疑是打窗声。
又怀五友五首 其四 梅
作者：薛瑄
朝代：明

红白沅州有二梅，年年长是近春开。飘廊点砌今谁惜，祗有东风扫石苔。
又怀五友五首·莲
作者：薛瑄
朝代：明

谁识当年周茂叔，爱莲别是一般心。沅州宪府花如锦，回首蛮山万叠深。铁冠不受晚风寒，采得幽香静处看。幸自托根今得所，栽培应有露团团。九畹曾怀楚客骚，不堪沅澧去人遥。多情只有当时佩，别后清香尚未消。红白沅州有二梅，年年长是近春开。飘廊点砌今谁惜，祗有东风扫石苔。柏台清绝爱疏茎，踏影攀枝绕砌行。卫水舟中风雪夜，梦回疑是打窗声。
又题五友五首 其一 竹
作者：薛瑄
朝代：明

三年乌府长琅玕，粉箨新梢次第看。今日成林足风雨，坐听清响彻云端。
又题五友五首 其三 莲
作者：薛瑄
朝代：明

镜里芙蓉一色开，高荷倚醉好风来。采芳谁识心如洗，持赠聊同驿使梅。
又题五友五首 其二 梅
作者：薛瑄
朝代：明

红白双梅户外横，看花看叶兴俱清。今秋只恐归期近，重叠题诗寄别情。
又题五友五首 其五 菊
作者：薛瑄
朝代：明

簇簇新丛傍宪台，台端有客日徘徊。归期若在花前发，留向新知次第开。
又题五友五首 其四 兰
作者：薛瑄
朝代：明

几岁南州老铁冠，霜台底物可为欢。祗应九畹滋新种，时采幽香满把看。
又题五友五首·竹
作者：薛瑄
朝代：明

三年乌府长琅玕，粉箨新梢次第看。今日成林足风雨，坐听清响彻云端。红白双梅户外横，看花看叶兴俱清。今秋只恐归期近，重叠题诗寄别情。镜里芙蓉一色开，高荷倚醉好风来。采芳谁识心如洗，持赠聊同驿使梅。几岁南州老铁冠，霜台底物可为欢。祗应九畹滋新种，时采幽香满把看。簇簇新丛傍宪台，台端有客日徘徊。归期若在花前发，留向新知次第开。
友鹤轩
作者：薛瑄
朝代：明

九皋阻且深，洁白有佳鸟。中宵忽长鸣，清响彻四表。开轩一听之，众理悉明了。蚌蛤藏洪渊，秀气浮浩溔。良璞在昆冈，清辉散岩㟽。雅兴与兹同，至德潜且皎。温温圣者孙，大道思远绍。友鹤名华轩，存诚绝外扰。水积成川流，水壅盛颠杪。功深效岂彻，响大声不小。惭非风雅才，作诗心自剽。
发云梦二首
作者：薛瑄
朝代：明

鞍马几千里，又登云梦舟。天围平野阔，水入大江流。笑傲倾樽蚁，微茫听棹讴。往年怀七泽，今日遂清游。昔闻云梦泽，今泛楚人船。地远烟迷树，湖平浪拍天。南风清宪节，北斗烛龙泉。频向中宵望，武昌何处边。
发云梦二首·其一
作者：薛瑄
朝代：明

鞍马几千里，又登云梦舟。天围平野阔，水入大江流。笑傲倾樽蚁，微茫听棹讴。往年怀七泽，今日遂清游。
发云梦二首·其二
作者：薛瑄
朝代：明

昔闻云梦泽，今泛楚人船。地远烟迷树，湖平浪拍天。南风清宪节，北斗烛龙泉。频向中宵望，武昌何处边。
发成都
作者：薛瑄
朝代：明

夜雨朝来歇怒雷，成都江上画船开。高低竹树连村合，远近峰峦入望来。鼓枻易伤渔父志，著鞭难觅祖生才。烟波好景空无限，远思撩人未易裁。
发沅州
作者：薛瑄
朝代：明

画船清晓发沅州，送别官曹簇远洲。双橹忽随高岸转，孤城已隔乱山稠。殊风异俗多经览，瘴雨蛮烟任去留。向夕灯明何处泊，苍苍候馆石林秋。
发沅州舟中寄陈侍御二首
作者：薛瑄
朝代：明

驻节沅州整一年，束书今喜远朝天。久知按部无膏泽，自愧居官费俸钱。前度江流行思好，旧游山色别情牵。西风一夜归心切，北极恩光日月悬。捲旗沙上簇雕戈，画鼓催舟发棹歌。归思载瞻黄道近，交情将奈绣衣何。一江烟水澄秋练，两岸云山拥翠螺。欲问清宵别来意，冷猿啼处月明多。
发沅州舟中寄陈侍御二首·其一
作者：薛瑄
朝代：明

驻节沅州整一年，束书今喜远朝天。久知按部无膏泽，自愧居官费俸钱。前度江流行思好，旧游山色别情牵。西风一夜归心切，北极恩光日月悬。
发沅州舟中寄陈侍御二首·其二
作者：薛瑄
朝代：明

捲旗沙上簇雕戈，画鼓催舟发棹歌。归思载瞻黄道近，交情将奈绣衣何。一江烟水澄秋练，两岸云山拥翠螺。欲问清宵别来意，冷猿啼处月明多。
发通州再往湖南
作者：薛瑄
朝代：明

海内江山已惯游，今朝重泛潞河舟。初辞天上双龙表，尚想云间五凤楼。压岸晓霜明宪节，到船寒雨湿貂裘。预期回首当开岁，未必湖南可滞留。
发通津驿三首
作者：薛瑄
朝代：明

六月官船发潞阳，水村烟树共微茫。天门忽已如天上，秪见青山一带长。新捧天书带紫泥，又承恩旨按三齐。通津南下波连海，渺渺风帆去似飞。五色天书出禁中，儒臣将命按三东。沧波南下通洙泗，鱼跃鸢飞总帝功。
发通津驿三首·其一
作者：薛瑄
朝代：明

六月官船发潞阳，水村烟树共微茫。天门忽已如天上，秪见青山一带长。
发通津驿三首·其三
作者：薛瑄
朝代：明

五色天书出禁中，儒臣将命按三东。沧波南下通洙泗，鱼跃鸢飞总帝功。
发通津驿三首·其二
作者：薛瑄
朝代：明

新捧天书带紫泥，又承恩旨按三齐。通津南下波连海，渺渺风帆去似飞。
发长清
作者：薛瑄
朝代：明

清晓出南郭，南行喜有山。入林秋雾薄，到面水风寒。已觉年华大，还应宇宙宽。几回持宪节，不改铁为冠。
叠前韵
作者：薛瑄
朝代：明

正是行厨荐野蔬，多情野老送江鱼。细询渔钓知何乐，解道纶竿自养愚。金错飞声初脍玉，银盘放箸且推书。殷勤更欲沽僮仆，食罢还应问有馀。
古松怪石歌
作者：薛瑄
朝代：明

山东宪署两绝奇，古松怪石相蔽亏。耳畔或闻海涛作，眼中不见云根移。皮皴鳞蹙涩寒雨，霜雕雪刻莓苔聚。方惊白日起潜蛟，更讶幽阴踞虓虎。因怜二物争豪雄，壮颜毅色孰与同。阅世不今亦不古，回头几觉凡物空。岱宗千尺云昆崙，一勺水安得良工。为我写此松石图，坐携造化入袖里。
古滕薛城
作者：薛瑄
朝代：明

才过古滕国，还瞻旧薛城。分封遗坏堞，列爵但虚名。冉冉春烟淡，悠悠野水清。望中今古意，信马独含情。
古诗
作者：薛瑄
朝代：明

天地常不没，山河镇如斯。惟有人与物，代谢无停时。因过咸秦境，周览生悲思。渭水自萦带，南山亦参差。兹惟帝王宅，自古称雄奇。当时宫阙壮，摩霄切云霓。千门与万户，珠帘锦绣帷。一朝时事去，扫地无复遗。城市尽为墟，麦秀草离离。亦有英雄辈，干戈互相持。慷慨争土疆，终老志不衰。只今但丘冢，名姓宁可知。京都足妖冶，高门富姜姬。绰约姑射仙，鬒发冰雪肌。只今化为土，况乃粉黛施。休明盛文物，旗常画蛇龟。千乘及万骑，杂遝相追随。将相立轩冕，声乐奏英池。繁华有万端，一去不可追。俯仰千古事，有若梦幻为。往者既已然，将来复如之。寄语执迷子，当以理自推。
叶县咏古
作者：薛瑄
朝代：明

沙河南度草烟平，绿树阴边见古城。湛坂战争非义旅，昆阳破贼是雄兵。凫来尚说王乔舄，龙去空传叶令名。黄柏山前田漫漫，已无沮溺旧时耕。
同侍御张勉夫院宿二首
作者：薛瑄
朝代：明

持节俱从远地回，连床两喜宿乌台。谈诗细雨灯前落，对酒清风柳下来。白雪敢歌当日调，青云未负此生怀。霜蹄晓踏香泥去，笑指空衢万里开。风雨霜台集暝烟，同官复此对床眠。消怀酒味於人好，报喜灯花向客妍。谈困尚誇肝胆壮，睡酣不觉鼓钟传。明朝定是晴明候，通籍还应觐九天。
同侍御张勉夫院宿二首·其一
作者：薛瑄
朝代：明

持节俱从远地回，连床两喜宿乌台。谈诗细雨灯前落，对酒清风柳下来。白雪敢歌当日调，青云未负此生怀。霜蹄晓踏香泥去，笑指空衢万里开。
同侍御张勉夫院宿二首·其二
作者：薛瑄
朝代：明
体裁：七言律诗

风雨霜台集暝烟，同官复此对床眠。消怀酒味于人好，报喜灯花向客妍。谈困尚誇肝胆壮，睡酣不觉鼓钟传。明朝定是晴明候，通籍还应觐九天。
同侍御张勉夫院宿二首·其二
作者：薛瑄
朝代：明

风雨霜台集暝烟，同官复此对床眠。消怀酒味於人好，报喜灯花向客妍。谈困尚誇肝胆壮，睡酣不觉鼓钟传。明朝定是晴明候，通籍还应觐九天。
同张侍御宿院
作者：薛瑄
朝代：明

柏台清绝小窗虚，閒看遥空思有馀。明月有光圆又缺，浮云不定卷还舒。初晴爽气澄襟冷，入夜清风到面徐。莫笑官贫身老大，无名公已悟乘除。
后土祠
作者：薛瑄
朝代：明

一木为桥渡断溪，山风水气冷凄凄。千年古庙苍崖下，万里河流正在西。
吕梁洪
作者：薛瑄
朝代：明

长洪几折奔流急，乱石两崖还叠重。被发行游浑不见，往来舟楫自匆匆。
呈王大参
作者：薛瑄
朝代：明

千年海岳钟英俊，独步文章擢茂科。执法乌台留劲节，分符薇省布阳和。春风陇麦行边秀，时雨棠阴到处多。金鼎调元应有日，丰功行见被弦歌。
周仪宾水筠轩
作者：薛瑄
朝代：明

曲阑干外小方塘，塘上萧萧绕翠篁。一镜平开涵影细，万竿齐动引风凉。根穿近岸藏科斗，稍接遥空下凤凰。水竹双清曾到此，金樽相对兴难忘。
和刘佥宪见贻韵
作者：薛瑄
朝代：明

明公年妙蕴经济，登车揽辔何壮哉。昔游梁苑思一见，今在荥阳逢又来。知音幸自遇青眼，得意便当倾玉杯。明日河桥暂分手，亨衢有约共徘徊。
和壁间虞伯生皋字韵
作者：薛瑄
朝代：明

中书几秃管城毫，尽日抄书未觉劳。但得文章如布帛，不须诗句比金膏。淳庞每忆黄舆厚，玄鉴深期碧汉高。莫道知音人世少，有鱼潜渚鹤鸣皋。
和张都宪合欢莲房
作者：薛瑄
朝代：明

宪台台下有莲塘，一种高荷迥异常。乍见仙花开并蒂，旋看瑶实结双房。垂垂共压秋波净，袅袅同沾晓露凉。绝胜当年连理瑞，画图还拟进明光。
和张都宪咏湖亭山字韵四首
作者：薛瑄
朝代：明

宪台佳胜占湖山，湖上新亭白昼閒。风送荷香来几席，日移竹影上阑干。金塘水满鱼争跃，碧嶂云收鸟自还。好景无边浑负却，何时同倚画屏看。平湖万顷倒衔山，山对湖亭白日閒。长有好风清自起，总无尘土暗相干。檐前荷动知鱼戏，镜里云开见鸟还。独忆爱莲周茂叔，化机须向静中看。小结湖亭面碧山，山光水色共閒閒。平连西塞波千顷，斜上东山日两竿。栏外静看鸥鸟浴，沙头长见钓舟还。高人安得王摩诘，尽写风光入画看。近爱平湖远爱山，双清收入小亭閒。云容水态皆堪赏，俗气红尘总不干。日静坐闻黄鸟啭，烟明遥见白鸥还。情知风月无边景，频倚雕阑自在看。
和张都宪咏湖亭山字韵四首·其一
作者：薛瑄
朝代：明

宪台佳胜占湖山，湖上新亭白昼閒。风送荷香来几席，日移竹影上阑干。金塘水满鱼争跃，碧嶂云收鸟自还。好景无边浑负却，何时同倚画屏看。
和张都宪咏湖亭山字韵四首·其三
作者：薛瑄
朝代：明

小结湖亭面碧山，山光水色共閒閒。平连西塞波千顷，斜上东山日两竿。栏外静看鸥鸟浴，沙头长见钓舟还。高人安得王摩诘，尽写风光入画看。
和张都宪咏湖亭山字韵四首·其二
作者：薛瑄
朝代：明

平湖万顷倒衔山，山对湖亭白日閒。长有好风清自起，总无尘土暗相干。檐前荷动知鱼戏，镜里云开见鸟还。独忆爱莲周茂叔，化机须向静中看。
和张都宪咏湖亭山字韵四首·其四
作者：薛瑄
朝代：明

近爱平湖远爱山，双清收入小亭閒。云容水态皆堪赏，俗气红尘总不干。日静坐闻黄鸟啭，烟明遥见白鸥还。情知风月无边景，频倚雕阑自在看。
和张都宪咏湖亭波字韵四首
作者：薛瑄
朝代：明

湖亭面面俯沧波，一上湖亭景物多。过去黄鹂穿翠柳，飞来白鹭点青禾。乾坤上下羲皇易，日月东西织女梭。好在宪台休暇日，一樽同此养天和。亭下溶溶漾绿波，芰荷花发绕阑多。却看岭北千株柏，最爱堤南万顷禾。渔父不收沙上网，鲛人还织水中梭。坐边生意皆堪乐，云雨天时日正和。高高亭子压洪波，独占湖山秀气多。近岸还栽玄圃竹，远洲时种玉山禾。坐中造化乾坤鼎，檐外光阴岁月梭。应有仙人来过此，晚凉时节弄云和。平湖静镜不风波，最是湖亭乐事多。留客每同歌菉竹，检书还共诵嘉禾。酒酣吐论如倾海，令急传筹似掷梭。记得前时两三会，宛然风景是清和。
和张都宪咏湖亭波字韵四首·其一
作者：薛瑄
朝代：明

湖亭面面俯沧波，一上湖亭景物多。过去黄鹂穿翠柳，飞来白鹭点青禾。乾坤上下羲皇易，日月东西织女梭。好在宪台休暇日，一樽同此养天和。
和张都宪咏湖亭波字韵四首·其三
作者：薛瑄
朝代：明

高高亭子压洪波，独占湖山秀气多。近岸还栽玄圃竹，远洲时种玉山禾。坐中造化乾坤鼎，檐外光阴岁月梭。应有仙人来过此，晚凉时节弄云和。
和张都宪咏湖亭波字韵四首·其二
作者：薛瑄
朝代：明

亭下溶溶漾绿波，芰荷花发绕阑多。却看岭北千株柏，最爱堤南万顷禾。渔父不收沙上网，鲛人还织水中梭。坐边生意皆堪乐，云雨天时日正和。
和张都宪咏湖亭波字韵四首·其四
作者：薛瑄
朝代：明

平湖静镜不风波，最是湖亭乐事多。留客每同歌菉竹，检书还共诵嘉禾。酒酣吐论如倾海，令急传筹似掷梭。记得前时两三会，宛然风景是清和。
和曾佥宪赠刘佥宪韵二首
作者：薛瑄
朝代：明

乘轺早岁赴三川，按节中州又几年。天启贞符欣际遇，星明执法羡超迁。纲维已见当时振，诗卷仍留后世传。邂逅几回嗟又别，好期勋业在凌烟。闻筑乌台一室成，四围晓色抱虚明。帘栊雨过琴书润，户牖风来枕簟清。白笔通宵飘爽气，讼庭长夏绝嚣声。悬知到处留遗爱，剩有棠阴绕栋楹。
和曾佥宪赠刘佥宪韵二首·其一
作者：薛瑄
朝代：明

乘轺早岁赴三川，按节中州又几年。天启贞符欣际遇，星明执法羡超迁。纲维已见当时振，诗卷仍留后世传。邂逅几回嗟又别，好期勋业在凌烟。
和曾佥宪赠刘佥宪韵二首·其二
作者：薛瑄
朝代：明

闻筑乌台一室成，四围晓色抱虚明。帘栊雨过琴书润，户牖风来枕簟清。白笔通宵飘爽气，讼庭长夏绝嚣声。悬知到处留遗爱，剩有棠阴绕栋楹。
和经武氏旧基韵
作者：薛瑄
朝代：明

羽衣曾此侍銮舆，观阙今为一废区。鹦鹉尚留青帝坐，牝鸡无复紫宸居。已看大象飞寒烬，又见天枢偃绿芜。惆怅当年多少事，西风回首一长吁。
咏史
作者：薛瑄
朝代：明

平吴四海尽为家，内苑新添万树花。秪喜羊车游别院，不堪轵道驾牛车。
咏新竹
作者：薛瑄
朝代：明

知是乾坤一气催，满林新笋迸苍苔。抽梢渐欲侵云汉，解箨时应傍宪台。已觉清风连座起，更摇疏雨到窗来。相看尽日添新兴，白笔新诗为尔裁。
咏颜鲁公
作者：薛瑄
朝代：明

蓬利何堪屈大才，平原出守亦微哉。忽逢动地风尘起，不使中流砥柱摧。争坐已难追雅论，立朝宁畏忤奸回。自骑箕尾归天上，长播英风遍九垓。
哭少子治
作者：薛瑄
朝代：明

患难归来始自怜，悲伤何事又相煎。一经赖尔传先业，二竖婴人殒少年。遗卷不堪寻旧墨，荒冈忍复见新阡。伤心问寝寒斋夜，鸿雁行中讶失联。
喜雨四十韵
作者：薛瑄
朝代：明

天地开明运，风云各有人。道回千古泰，气统一元春。合乐来仪凤，编诗咏瑞麟。杞楠求伟器，瑚琏重奇珍。窃抱风霜志，荣瞻日月新。缪膺三凤薛，敢比八龙荀。早岁心虽壮，中年学未醇。上书希贾谊，著论过嬴秦。迹忝鳌头客，官为豸角臣。忆从簪白笔，宁敢愧苍旻。持节南荒外，悬旌北海滨。几看星转斗，频见月飞轮。疾恶宁留枉，存心但有仁。股肱恢汉道，耳目广虞询。沅澧时清岁，衡巫景宴辰。骄阳嗟久亢，膏泽仰惟均。使者应无色，官曹想未循。黎元疲畎亩，巫觋走村邻。偪侧忧群志，安荣愧此身。灵幽宁可必，衷曲谩潜陈。帝德深涵物，天心远爱民。化机回顷刻，沛泽匝群伦。妇子皆宜室，儿童总孝亲。甄陶归广大，笑语极详谆。已卜年皆有，还应俗尽淳。尪羸跻寿域，苗獠变儒绅。沴气全知歇，休徵屡觉臻。商羊方罢舞，尺蠖会求伸。鱼目难容伪，明珠赖倚真。积虔才旷日，志喜不逾旬。野遍秋前绿，衢㳙霁后尘。亨丰原有数，贞胜岂无因。荆俗犹钦鬼，黔灵早降神。华风人共靡，大道子能遵。时誉难称实，佳章枉见申。功因篑土积，学比大田畇。物备应知富，神充不累贫。词华兼问晋，风雅独传豳。自顾心如杂，相期德在纯。从容江汉日，行见起垂纶。
喜雨四十韵
作者：薛瑄
朝代：明
体裁：五言排律

天地开明运，风云各有人。道回千古泰，气统一元春。合乐来仪凤，编诗咏瑞麟。杞楠求伟器，瑚琏重奇珍。窃抱风霜志，荣瞻日月新。缪膺三凤薛，敢比八龙荀。早岁心虽壮，中年学未醇。上书希贾谊，著论过嬴秦。迹忝鳌头客，官为豸角臣。忆从簪白笔，宁敢愧苍旻。持节南荒外，悬旌北海滨。几看星转斗，频见月飞轮。疾恶宁留枉，存心但有仁。股肱恢汉道，耳目广虞询。沅澧时清岁，衡巫景宴辰。骄阳嗟久亢，膏泽仰惟均。使者应无色，官曹想未循。黎元疲畎亩，巫觋走村邻。偪侧忧群志，安荣愧此身。灵幽宁可必，衷曲谩潜陈。帝德深涵物，天心远爱民。化机回顷刻，沛泽匝群伦。妇子皆宜室，儿童总孝亲。甄陶归广大，笑语极详谆。已卜年皆有，还应俗尽淳。尪羸跻寿域，苗獠变儒绅。沴气全知歇，休徵屡觉臻。商羊方罢舞，尺蠖会求伸。鱼目难容伪，明珠赖倚真。积虔才旷日，志喜不逾旬。野遍秋前绿，衢涓霁后尘。亨丰原有数，贞胜岂无因。荆俗犹钦鬼，黔灵早降神。华风人共靡，大道子能遵。时誉难称实，佳章枉见申。功因篑土积，学比大田畇。物备应知富，神充不累贫。词华兼问晋，风雅独传豳。自顾心如杂，相期德在纯。从容江汉日，行见起垂纶。